Estatus berrirako oinarriak ezarri ditu Eusko Legebiltzarreko Autogobernu Lantaldeak | Politika | Berria\nNoiz sortua: 2018-07-06 09:35:58\nEstatus berrirako oinarriak ezarri ditu Eusko Legebiltzarreko Autogobernu Lantaldeak\nEskubideei, nazioarteko harremanei eta xedapenei buruzko atalak falta ziren adosteko; EAJ, EH Bildu eta Elkarrekin Podemosek adostu dute eskubideen atala, eta EAJk eta EH Bilduk gainerakoak.\nMaddalen Iriarte, aurrean Joseba Egibar eta Iñigo Iturrate dituela. / Foku\nArabak, Bizkaiak eta Gipuzkoak izan beharreko estatus politikoaren oinarriak eztabaidatzen amaitu du Eusko Legebiltzarreko Autogobernu Lantaldeak. Hiru atal falta ziren eztabaida ixteko, eta gaurko bileran adostu dituzte.\nEskubideei buruzko atalean, orain arteko akordio zabalena lortu dute taldeek, EAJ, EH Bildu eta Elkarrekin Podemosek hitzartu baitute testua. Nazioarteko harremanen alorrean eta xedapenetan, EAJ eta EH Bildu etorri dira bat. Atzo, PSE-EEk boto partikularra aurkeztu zuen atal guztien inguruan.\nOrain, oinarriei forma eman beharko die aditu talde batek. Irailaren 7rako, talde bakoitzak aditu bana izendatu beharko du batzorde hori osatzeko, eta, legebiltzarreko iturrien arabera, enkargua "argia" da: adostutako oinarriei testu artikulatuaren itxura ematea.\nLantaldea eratu zenetik mahai gainean egon da galdeketa "gaitzaile" bat egiteko aukera; alegia, Eusko Legebiltzarrak estatutua onartzean, eta Espainiako Gorteetara bidali aurretik, herritarrek kontsulta batean testua berrestea edo baztertzea. Adostu dituzten oinarrietan jasotzen da aukera hori, baina etorkizuneko erreformetarako; prozesu honetan galdeketa hori egiteko, eztabaidatzen jarraitu beharko dute taldeek.\n"Kale itsua" PPrentzat\nFase "emankorra eta positiboa" izan dela adierazi du Joseba Egibar EAJko legebiltzarkideak. Bileraren ondoren eginiko agerraldian, PSE-EEren jarrera deitoratu du Egibarrek; azaldu duenez, PSEk oinarriei buruzko akordioen "aniztasuna" kritikatu izan du, baina atzo, eskubideen atalaz negoziatzen ari ziren unean, testu osoari boto partikularra aurkeztu zion PSEk. "Partekatzen dut akordioen beharra, baina akordioetarako ere zaletasun bat azaldu behar da", gaineratu duenez.\nAkordioa "ona" dela uste du Maddalen Iriarte EH Bilduko legebiltzarkideak: "Oinarriak ipini ditugu autonomismoaren garaia amaitutzat emateko eta herri hau burujabetzaren bidean jartzeko. EH Bilduren jatorrizko proposamena ondo islatzen da akordio honetan elementu nagusietan".\nEskubideen atalean lortutako akordioa balioetsi du, berriz, Lander Martinez Elkarrekin Podemoseko bozeramailea: "Emakumeen eskubideen eta sozialen akordioaren %90ak Elkarrekin Podemosen zigilua darama. Akordioak emakumeentzako indarkeriarik gabeko bizitza, etxebizitza, politika publikoak, hezkuntza, osasun publikoa, enplegu duina eta adinekoen eskubideak ditu hizpide".\nJose Antonio Pastor PSE-EEko legebiltzarkideak kritika egin dio lantaldearen lan metodologiari, eta azpimarratu du "adostasun zabalak" bilatzen saiatu dela PSE. Gogorarazi duenez, lantaldea osatzeko legez besteko proposamenean jaso zen estatutua erreformatzeko bidea "marko juridikoaren barruan" egin beharra zegoela, eta erantsi du onartutako oinarriek ez dutela "segurtasun juridikorik".\nBilera osteko agerraldian, haserre agertu da Borja Senper PPko legebiltzarkidea: "Irtenbide juridikorik gabeko kale itsu batean gaude, eta, beldur naiz baita irtenbide politiko eta sozialik gabekoan ere ez gauden. Ea gai garen zentzugabekeria hau zuzentzeko".


Txori Kantagia. Iraganaren aztarna galduak | Tartea | Berria\nTxori Kantagia. Iraganaren aztarna galduak\nUrdiñarbe eta Idauze-Mendi artean kokatuta, arbasoen sineste zaharren aspaldiko misterioak gordetzen ditu\n2007ko otsailak 16\nUrdiñarbe, Idauze eta Mendi herrien artean den arren, Txori Kantagiara joateko Altzürüküko lurretatik abiatu gara. Mendirekiko mugan bertan, errepide bazterrean den Altzürüküko Ama Birjinaren estatuatik Altzürükü alderat 250 metro haratago hasiko gara oinez ibiltzen. Somorro izena duen aldaparen beheko aldean, ipar-mendebalderat ote larre batean gora doan lurrezko bide bat hartuko dugu. Erdikoa hartu behar da, zeren eta, abiapuntu honetan bertan, hiru bide topatzen baitira. Ote eta iratze larre horiek antzina zuhaitzez beztituta zeudela ondo agertzen dute tarteka-marteka ikusiko ditugun haritz ederrek. Hasiera horretatik bertatik ikusmen ederrik gozatuko dugu, Arbailara -hego-mendebaldean, oso hurbil-, baita mendi goragoetara ere, Ahüine eta bere mendialdekoak barne.\nOrdu erdi bat barne, ote larre eta iraztor bideak Altzürükü eta Garaibi arteko autoentzako bide txikira eramango gaitu. Horretara heltzean, eskuin alderat -iparralderat- joko dugu, baina, hirurehun bat metro egin ondoren, harriztatuta dagoen bidexka bat hartuko dugu, ipar-ekialderat, hots. Tinda horiz seinalatuta dagoen bidexka horrek ote larre, iraztor eta soraki artean, Kaskaborro bizkarrei buruz eramango gaitu. Bidegurutze batera iritsirik, aurrera jarraituko dugu, ezker eta eskuin dabiltzan horiek ere seinalatuta dauden bidexkei saihets eginda.\nBerrehun bat metroren buruan, bide sarda batekin egingo dugu topo: ezker alderat bide harriztatuak Urdiñarberat daramala eta eskuineko xendatik ibilita, aldiz, Mendira helduko ginatekeelarik. Guk, ordea, pare-parean daukagun belardian gora egingo dugu, zurezko langa batetik bertara sartu eta gero. Eskuin aldera apurtxo bat jota gora egitean, ote hesi bat igarotzeko aukera izango dugu, eta hortik, berehala, haritzez eta hurritzez (hurrondo basa) inguratuta dagoen Txori Kantagiaren gain lautadara helduko gara (01:30).\nLARRAZKENEAN, TXORIEN KANTARIK EZ. Mapan 326 metroko zeinu batekin soilik agertzen den leku liluragarri hori misterioz betetakoa da. Ordokiak 376,80 metro egiten du inguruz, eta gaur egun itzuli osoa egiten dioten zuhaitzek apur bat tapatzen badute ere, ondo ikusten da bista oso-oso zabala badela gain horretatik. Ezponda bakar baten zantzuak egonda, gure arbasoek gerizatzeko edo begiratzeko baliatzen zituzten gaztelu bat baino seguruago, sineste zaharrentzako topagune ziren eta lukuak izena zuten horietatik bat izango zen Txori Kantagia. Izen polit hori ez du merezi, ordea, larrazken aldera, urria eta azaroa bitarte horretan, txoriek ez baitute hor abesteko gogorik, tokia uso ehizalekuz josita dagoelarik...\nZuhaitz baten gainean eraikitako uso ehizaleku horietatik baten ezkerreko saihetsean aurkituko dugun pasaleku batetik irtengo gara, hain zuzen, Txori Kantagiatik. Ezponda iparraldetik igaro eta gero, beste ehizaleku baten alboan, hesia igarotzeko pasagune batetik -Zuberoan txakosteak deitzen ditugu- pentze zabal batera sartuko gara. Horren bazterrean, borda erori baten alboan, lehenik lurrezkoa den eta gero harriztatua bilakatzen den bidexka batean behera joango gara. Atharratze eta Maule arteko bizkar lerroa bistan-bistan dugula, bide harriztatu horrek bide txiki batera lagunduko gaitu, Idauzeko Teilleria landetxetik hurbilera. Etxe horretara joan gabe, eskuin alderat -hego-mendebalderat- joko dugu, bide txiki horrek Arbeko bordaldera eramango gaituen arte (02:15).\nHemen, horiz seinalatuta dagoen xendatik aurrera jarrai dezakegu, Txori Kantagiara joatean pasatu genuen bide gurutzetara iristeko, eta bertan Kaskaboro mazelara buruz ezker hartuz. Beste aukera da, Arbeko bordaldean, ezkerreko bordaren inguruko pentzetik igarota, soro bazterrean topatuko dugun hesia igarotzea eta behealdean ageri den Bordaxuriara eraistea. Antzina etxezainak zeuzkan borda horretara daraman lurrezko bidea hartuz, Mendi herriaren gibelaldetik igarotzen den bide txiki batera iritsiko gara. Horraraino heltzean, eskuin alderat -mendebalderat, hots- hartuko dugu; eta bostehun bat metroren buruan, ezkerreko aldean ageri den xendari eutsiko diogu, erabat hegoalderat jota. Horraino iritsiko ginateke, hain zuzen, aurretik aipatu beste ibilbide aukera helduta.\nXenda horrek, Altzürükü eta Mendi arteko mugan den Püxülüa baserrira eramanen gaitu -mapan Larramendi emana da, baina hori bertakoen sinadura izena da-, eta etxeraino apur bat heldu baino lehen iraztor maldan gora abiatzen den lurbidea hartuko dugu. Hegia iragan eta gero, xenda horrek behera egiten du, eta gure abiapuntura laguntzen gaitu; hiru ordu inguru irauten duen ibilaldi gustagarri batekin amaituta.


Liderra garaitu du Eskoriatzak (3-2) intentsitate handiko partiduan - Eskoriatza - Goiena.eus\nLiderra garaitu du Eskoriatzak (3-2) intentsitate handiko partiduan\nImanol Beloki 2019-02-25 11:14\nEskoriatza eta Gernikaren arteko partiduan.\nHamaseigarren jardunaldia izan zuen, atzo, Euskal Ligako Eskoriatza areto futbol taldeak, eta aurkaria, Gernikako lagunak taldea izan zen. Liderrak dira gernikarrak, baina, Eskoriatzak 3-2 irabazi zuen partidua, intentsitate handiko partidua bat jokatu ostean. Hala, sailkapenean hirugarren postuan jarri da etxeko taldea liderrarengandik lau puntutara.\nIntentsitate handiko partidua izan zen atzo Manuel Muñoz kiroldegian jokatutakoa. Hala ere, garaipena ezinbestekoa zen, eta Iker Molinaren mutilek, kostata, baina lortu zuten.\nLehen zatian, Eskoriatzako jokalari bat kaleratua izan zen sarrera gogor baten ostean, eta horren ostean iritsi zen lehen gola. 0-1 galtzen hasi ziren eskoriatzarrak, baina atsedenaldiaren aurretik, partiduari buelta eman, eta 2-1 jarri ziren markagailuan aurretik.\nBigarren zatian, berriz, hiru puntuen bila irten ziren kantxara Molinaren mutilak, eta aukera asko izan zituzten arren, Gernikak partidua berdindu zuen. Ostean, falta ugari izan ziren, biak, garaipenaren bila gogor joan zirelako. Partidua amaitzeko minutu eta erdiren faltan, 3-2 jarri zen aurretik, etxeko taldeak penalti bikoitzez gola sartu ostean.


Nafarroako udalerria da. Erriberriko merindadeko herri honek 556 biztanle zituen 2009ko urtarrilaren 1eko erroldaren arabera. Nafarroako hiriburutik 50 kilometrora dago.\nPitillasek Uxue eta Beirerekin egiten du muga iparraldean, Uxuerekin ekialdean, Erriberrirekin mendebaldean, eta Santakara eta Murillo el Cuenderekin hegoaldean.\nPitillasko jaiak San Erramun Jaiogabearen omenez ospatzen dira, abuztuaren 26tik 31ra. Ospakizunak ardoaren inguruan daude antolaturik. Horrez gain, maiatzeko hirugarren igandean, Uraren jaia ospatzen da; eta ekainaren 29an, San Petriren omenezko jaia.\nUxuerako erromeria San Marko egunaren hurrengo igandean izaten da, apirilaren 25aren inguruan. San Domingoren omenezko erromeria maiatzeko bigarren larunbatean izaten da.\nPitillasko aintzira saapmifree erabiltzaileak\nPitillas eta Santakara artean dagoen erretserba naturala honek 250 eta 300 hektarea arteko azalera du. Bertan babes hartzen dute ehundaka hegazti espezie desberdinek eta neguan, Europatik hegoaldera datozen hegazti askok negua bertan igarotzen dute.\nGPS koordenadak: 42°25′19″N 1°37′20″O\nHerriko festak: Abuztuaren 26-31


Tlaxkalteka (gaztelaniaz: Tlaxcalteca) Amerikako nahua taldeko nahuatl azpitaldeko herria. Egun desagerturik da tlaxkalteka baina Kolonen aurreko garaietan Mexikoko ordokian kokaturik zegoen. Lau jaurerri konfederatuetan (Tepetikpak, Okotelulko, Tizatlan, Quiahiztlan) eraturik zeuden, zeinek bere gobernua zuela eta guztiekiko arazoetan erabakiak elkar aditurik hartzen zituztela. Ez ziren inoiz azteken mende erori, nahiz eta bi herriok urte luzez elkarren aurka gudukatu ziren xōchiyaoyōtl deituriko gerra loratuetan: bi armadek borrokari ekiten zioten aurrez erabakitako egunetan eta lekuetan, bietako batek etsi arte. Kolonizatzaile espainiarrak iristean, haiei aurre egitea erabaki zuten bertako jaunek. Hernán Cortések Cholulan garaitu zituen tlaxkaltekak, baina, hala eta guztiz ere, haiek iz\nTlaxkalteka (gaztelaniaz: Tlaxcalteca) Amerikako nahua taldeko nahuatl azpitaldeko herria. Egun desagerturik da tlaxkalteka baina Kolonen aurreko garaietan Mexikoko ordokian kokaturik zegoen. Lau jaurerri konfederatuetan (Tepetikpak, Okotelulko, Tizatlan, Quiahiztlan) eraturik zeuden, zeinek bere gobernua zuela eta guztiekiko arazoetan erabakiak elkar aditurik hartzen zituztela. Ez ziren inoiz azteken mende erori, nahiz eta bi herriok urte luzez elkarren aurka gudukatu ziren xōchiyaoyōtl deituriko gerra loratuetan: bi armadek borrokari ekiten zioten aurrez erabakitako egunetan eta lekuetan, bietako batek etsi arte. Kolonizatzaile espainiarrak iristean, haiei aurre egitea erabaki zuten bertako jaunek. Hernán Cortések Cholulan garaitu zituen tlaxkaltekak, baina, hala eta guztiz ere, haiek izan ziren espainiarren aliaturik leialenak; azteken aurkako kanpainan, espainiarrekin batera esku hartu eta lehengo etsaiez mendekua hartu zuten, eta geroztikako kolonizazioan ere parte hartu zuten. (eu)\nTlaxkalteka (gaztelaniaz: Tlaxcalteca) Amerikako nahua taldeko nahuatl azpitaldeko herria. Egun desagerturik da tlaxkalteka baina Kolonen aurreko garaietan Mexikoko ordokian kokaturik zegoen. Lau jaurerri konfederatuetan (Tepetikpak, Okotelulko, Tizatlan, Quiahiztlan) eraturik zeuden, zeinek bere gobernua zuela eta guztiekiko arazoetan erabakiak elkar aditurik hartzen zituztela. Ez ziren inoiz azteken mende erori, nahiz eta bi herriok urte luzez elkarren aurka gudukatu ziren xōchiyaoyōtl deituriko gerra loratuetan: bi armadek borrokari ekiten zioten aurrez erabakitako egunetan eta lekuetan, bietako batek etsi arte. Kolonizatzaile espainiarrak iristean, haiei aurre egitea erabaki zuten bertako jaunek. Hernán Cortések Cholulan garaitu zituen tlaxkaltekak, baina, hala eta guztiz ere, haiek iz (eu)


Guraso.eus: kontuz eskolako motxilaren pisuarekin! - Kurutziaga Ikastola\n10 urria, 2019\t| Albisteak, Bloga, DBH, LH\nSarritan egin izan dugun bezala, oraingoan ere Guraso.eus atarira jo dugu post interesgarri baten bila. Gaztetxoek eskolara daroatzaten motxilen pisuaz dihardute Julen Muruamendiaraz kiropraktiko bergararrarekin. Hemen artikulua:\nKontuz eskolako motxilen pisuarekin!\nIrailak, uda bukaera dakarren bezala, eskoletako kurtso hasiera ere badakar, eta, hasiera horrekin, material guztiaren prestaketa. Liburuak, batetik; agenda, bestetik; koadernoak… Eta motxila? Hau ere beharrezkoa da, eta garrantzi handikoa, gainera.\nGuraso askok ardura handia izaten dute zer-nolako motxila erosi. Beste batzuek, ordea, ez diote behar adina arretarik jartzen kontu honi.\nJulen Muruamendiaraz kiropraktiko bergararrak ohartarazten du haurren motxilek geroz eta pisu handiagoa izaten dutela, eta, horregatik, geroz eta gehiago direla bizkarreko arazoak edo minak pairatzen dituzten haurrak. “Zenbakiek argi islatzen dute arazoaren garrantzia; izan ere, 1996. urteaz geroztik Espainiako Estatuan %330 hazi da bizkarrezurreko arazoak dituzten haurren kopurua. Euskal Herriko datu zehatzik ez daukat. Motxila astunek eta horien erabilera txarrak gazteen eta haurren bizkarreko arazoetan eragiten dute. Pisu handia eramateak dakartzan arazo esanguratsuenak izaten dira kontrakturak, postura txarrak, lepoko, sorbaldetako eta bizkarreko arazo muskularrak, eta eskoliosia. Denboraz konponbiderik aurkitzen ez bada, haur horiek nagusitan bizkarreko min kronikoak izan ditzakete”.\nHaur baten motxilaren pisuak ez luke haur horren pisuaren %10-15 gainditu beharko. Adibidez, haurrak 30 kilo pisatzen badu, motxilak ez luke 3-4,5 kilo baino gehiago pisatu beharko. Garrantzi handiko kontua da; izan ere, azken ikerketa batek jasotzen duenez, haurrek beraien pisuaren %30 baino pisu handiagoa duten motxilak eramaten dituzte, gutxienez, astean behin.\nMuruamendiarazen esanetan lehen begiratuan antzeman daiteke noiz daraman pisu handiegia. Motxilak umearen postura aurrera inklinatzera behartzen badu, argi dago pisu handiegia daramala.\nGurpildun motxilak ere ez dira soluzioa. Berez, gurpildun motxilek motxila normalek baino gehiago pisatzen dute, eta horiek gehiago betetzeko joera dugu. Gainera, eskolako eskailerak igotzeko haurrek esku batekin hartu behar dituzte, eta horrek gorputza alde batera okertzera behartzen du.\n.Saiatu haurrarentzat neurri egokia duen motxila aukeratzen, eta tirante zabalekoa. . Ahal dela, bizkarrera itsatsita joan dadila motxila, eta izan ditzala tirante bigungarriak. . Motxilaren mugimendua saihesteko, joan dadila bizkarrera ondo lotuta, eta beti bi sorbalden gainean; sekula ere ez sorbalda bakarraren gainean. . Beharrezkoak diren gauzak bakarrik eraman behar dira motxilan. Ez litzateke badaezpadakoendako lekurik egon beharko. Benetan beharrezkoa direnak soilik sartu behar dira motxilan. . Motxila barruko antolamenduak ere berebiziko garrantzia du. Pisu handieneko liburuak bizkarretik gertu eraman behar dira eta pisu txikiagokoak, aldenduago. . Saiatu, baita ere, motxila jartzerakoan zein kentzerakoan mugimendu zakarrak ekiditen. . Gurpildun motxilaren alde egin badugu, izan dadila motxilaren garaiera haurrarenari egokitua. Eta aurrean eraman bultzaka, eta sekula ere ez atzean narrasean. . Motxila jasotzerakoan haurrak flexionatu ditzala belaunak pisua hanken gainean kargatzeko, eta ez bizkarrean.\nHaziera garaiaren arriskuak\nGogoan eduki behar dugu 12-14 urteen artean gertatzen dela gizakiaren garapen fisiko handiena. Hala, adin horietan bizkarrezurra hazten dago. Bizkarrezurrean 100 hazkunde-kartilago baino gehiago daude, eta, hazkunde fisikoa orekatua izan dadin, horien guztien garapenak aldi berekoa izan beharko luke.\nZoritxarrez, oharkabeko postura aldaketek eta ohitura txarrek bizkarreko mina dakarte denborarekin, eta baliteke orduan zuzentzeko beranduegi izatea. Hori gerta ez dadin, oso garrantzitsua da hazkunde adinean dauden haurrei bizkarrezurreko aldizkako azterketak egitea. Kiropraktikak, esaterako, haurren eta nerabeen osasun prebentzio integrala eta naturala eskaintzen du.\nHaurrek aukera dezatela motxilaren kolorea edo gaia – superheroia, futbol talde bat, adarbakarra, panpina…–, baina helduek aukeratu behar ditugu motxilaren gainerako aldagaiak. Eta lasai geratu umearen bizkarrerako eta osasunerako ona den motxilaren hautuarekin.\nArtikuluaren iturria: Puntua aldizkariaren 206. zenbakia.\nEgilea: Julen Muruamendiaraz\n← HH: 19/20 ikasturteko katalogorako argazkia\nLH3 Multikirolak: Xakea →


Aingura jaso!: diciembre 2016\n"Garaia da haren gorputza". Hauxe da, literalki, Waitukubuli hitzak esan nahi duena. Honela izendatu zuten Kalinago kulturako indigenek irla hau, hango lur menditsua ikusiz, Hego Amerikatik arraunean Caribe itsasoraino iritsi zirenean, orain 1.000 bat urte.\nHaiek baino askoz lehenago Arawak kultura ezarria omen zegoen irla honetan, eta Kalinagoek akabatu egin zituzten. Hau egitean, ziur, ez zuten inondik inora espero ehunka urte geroago Europatik hara joandako ustezko "salbatzaile"-ek, gauza bera egingo zutela haiekin. Kalinagoak, beraz, han ziren dagoeneko, Cristobal Colon-ek haren bigarren bidaian uharte hau ikusi zunean, 1493ean, Eta igandea omen zenez Cristobal iritsi zenean, bada... Dominica izenez berizendatu zuen.\nMendebaldeko kostaldeko ikuspegia\nCaribe (edo Kalinago)-ek, adoretsu egin zieten kontra espainiar inbaditzaileei. Haien ondoren, aldiz, frantses eta ingelesak iritsiko ziren, 1.600 urteaz geroztik, bai elkarren artean eta baita herri honen kontra borrokatuz.\nFort Shirley-ko ikuspegia, Cabrits Parke Nazionalean, Portsmouth-en\nBorroka anitzen ondorioz, eta europar kolonizatzaileek ekarritako gaixotasunek ahulduta, Kalinagoek irlaren kontrola galduz joan ziren apurka-apurka, gehienek Hego Amerikara alde egin zutelarik. Hala ere, oraindik Kalinago herriko 2.000 bat pertsona bizirauten dute uhartean, Ipar-ekialdean.\nEkialdeko kostaldeko ikuspegia\nKultura guzti hoien elkar eraginaren ondorioz, Dominica-ko herri-izen asko Caribe, Frantses eta Ingeles hizkuntzen nahastea da, gaur egun.\n"Caribeko Piratak" filmearen eskenatokia\nPublicado por iñaki en 11:22 No hay comentarios:


Autrecourt-et-Pourron - Wikipedia, entziklopedia askea.\nAlain ALEXANDRE (2014-2020)\n49° 36′ 44″ N, 5° 01′ 47″ E / 49.6122°N,5.0297°E / 49.6122; 5.0297Koordenatuak: 49° 36′ 44″ N, 5° 01′ 47″ E / 49.6122°N,5.0297°E / 49.6122; 5.0297\nHaraucourt, Mouzon, Raucourt-et-Flaba, Villers-devant-Mouzon eta Yoncq\nAutrecourt-et-Pourron Frantziako udalerri bat da Ardenak departamenduan dagoena, Ekialde Handia eskualdean. 2013an 359 biztanle zituen.\n2007an Autrecourt-et-Pourron udalerrian erroldatutako biztanleak 348 ziren. Familiak 148 ziren, horien artean 32 pertsona bakarrekoak ziren (24 bakarrik bizi ziren gizonak eta 8 bakarrik bizi ziren emakumeak), 52 seme-alabarik gabeko familiak ziren, 52 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 169 etxebizitza zeuden, 149 familiaren etxebizitza nagusia ziren, 15 bigarren erresidentzia ziren eta 5 hutsik zeuden. Etxebizitza guzti hauek 169etxeak ziren. 149 etxebizitza nagusietatik 134 bere jabearen bizilekua ziren, 12 alokairuan okupaturik zeuden eta 3 doan lagata zeuden; 1ek bi gela zituen, 10 etxek hiru zituzten, 38 etxek lau zituzten eta 100 etxek bost zituzten. 99 etxek euren parking plaza propioa zuten azpian. 62 etxetan ibilgailu bat zegoen eta 70 etxetan bat baino gehiago zituzten.\nAutrecourt-et-Pourron udalerriko biztanleria-piramidea 2009an .\n2007an lan egiteko adina zuten pertsonak 225 ziren, horien artean 156 aktiboak ziren eta 69 inaktiboak ziren. 156 pertsona aktiboetatik 143 lanean zeuden (77 gizon eta 66 emakume) eta 13 langabezian zeuden (6 gizon eta 7 emakume). 69 pertsona inaktiboetatik 20 erretiraturik zeuden, 22 ikasten zeuden eta 27 "bestelako inaktibo" gisa sailkaturik zeuden.\n2009an Autrecourt-et-Pourron udalerrian 154 unitate fiskal zeuden, 367 pertsonek osaturik. Pertsona bakoitzeko diru-sarrera fiskalaren mediana urteko 18.055 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 3 zerbitzu publikoetatik, 1 posta bulegoa zen, 1 margolaria eta 1 zurgina.\n2000. urtean Autrecourt-et-Pourron udalerrian 12 nekazaritza-ustiategi zeuden.


Jorge Oteiza Fundazio Museoaren eta San Telmo Museoaren arteko hitzarmena « Donostia Kultura\nlunes 13 de septiembre de 2010 por donostiakultura en Albisteak\nGaur aurkeztu da, eta sinatu, San Telmo Museoak Jorge Oteiza Fundazio Museoaren arteko hitzarmena. Denis Itxaso, Donostiako Kultura eta Gazteria zinegotzia; Gregorio Díaz Ereño, Jorge Oteiza Museoko zuzendaria; eta Susana Soto, San Telmo Museoko zuzendaria, izan dira prentsaurrekoa eskaini dutenak.\nBertan, bost urtetarako sinatu den akordio honi buruzko xehetasunak eman dituzte. Lehenik gauzatuko direnen artean, artistaren izena duen erakundeak San Telmori gordailuan utziko dizkion zazpi piezak dira. Luza daitezkeen bi urtetan, erakusketa iraunkorrean jarriko dira pieza hauek, sei euskal artea jorratzen duen Arte Ederren aretoetan eta bestea Arantzazuko Santutegiari buruzko partean.\nHitzarmenak, gainera, bi erakundeen arteko elkarlana sustatzeko asmoa jasotzen du, kultura eta jarduera proiektuen bitartez.\nInformazio gehiago, prentsa dossierrean.


Oharrak - ANDRAMARI - Zornotzako Ikastola\nADI! Maiatzaren 31an zerbait garrantzitsua gertatuko da\nADI!!!!! HURRENGO MAIATZAREN 31an, ARRATSALDEAN,ZEOZER GARRANTZITSUA GERTATUKO DA GURE IKASTOLAN!!!! GORDE EZAZUE ZUEN AGENDAN.\nIbilaldia 2022: Arropa salmenta\nAndramarikide, Bihar ostirala, maiatzak 13, Ibilaldiko arropa salmenta izango dugu ikastolako sarrera nagusian. Salmenta postua 16:00tatik 18:00 bitartean izango da. Eskuratu zure Ibilaldiko jantzia eta bat egin dezagun maiatzaren 29an Abusu ikastolak antolatuko duen Ibilaldiarekin! Badator aurtengo Ibilaldia, Bizkaiko ikastolen jai handia!\nDBH4: Urkiolara irteera\nDatorren maiatzaren 24an DBH4ko ikasleak gorputz hezkuntzatik Urkiolara irteera egingo dute. Irteera egun osokoa izango da eta bertan mendiko orientazio saio bat egingo dute eta Urkiolamendira igoko dira. Irteera ordua: 8:50 Lekua: Ikastolan Bueltako ordua: 15:30 inguruan leku berdinean. Prezioa: 12 euro. Hilabeteko ordainagirian pasatuko zaizue. Bazkaria eraman beharko dute bertan bazkaltzeko. Jantokian gelditzen diren ikasle guztiek piknika eskatzen duzuen…\nKanpo espazioak (jarraipena): izen ematea\nAndramarikide, Lehengo astean jakinarazi genizuen bezela, ikastolako kanpoko espazioen antolaketaren eta kudeaketaren inguruko hausnarketa-prozesu betean sartuta gaude Andramari Zornotzako Ikastolan. Prozesu honetan oso garrantzitsua da guztion parte hartzea eta horretarako maiatzaren 18an helduentzako tailerra antolatu dugu. Tailer hau, aurreko saioaren jarraipena izango da. Eman izena hemen Noiz: Maiatzak 18 Ordua: 17:00etatik 18:30etara Non: Ikastolako jantokian. Mila esker\nAlbisteak In Andramari kooperatiba, Newsletter, Oharrak\nIbilaldiko arropa saltzen egongo gara maiatzaren 13an, barikua\nMaiatzaren 13an, barikua, Ibilaldiko arropa saltzeko postua jarriko dugu ikastolako sarrera nagusian. Animatzen zaituztegu kamisetak, jertseak eta bestelakoak erosi eta maiatzaren 29an bat egin dezagun Abusu ikastolak antolatuko duen Ibilaldiarekin! Eskuratu zure Ibilaldiko jantzia!\nKaixo Andramarikide, Ohar honen bitartez ate irekien eguna maiatzak 21ean izango dela jakinarazi nahi dizuegu. Bi txandetan antolatuko dugu jardunaldia. 10:00 11:30 Animatu gure ikastola ezagutzera! Bertaratzeko egin klik. Eskerrik asko Ate irekiak euskera


Gure kontraesanak • ZUZEU\nEz gara jainkoek –halakorik balitz– seinalaturiko belaunaldia. Ez da gurea guraso, lehengusu zahar edota aiton-amonena baino hobea, ezta kaskarragaoa ere. Ez gara hain bereziak. Hain justu hargatik, guk ere badugu –besteek egin zuten gisan– gure berezitasunak aldarrikatzeko eskubidea, kexatzekoa, aurrekoak gaitzestekoa eta zergatik ez, baita nahi adina kontraesanetan erortzekoa ere.\nNahikoa da gure biografiari erreparatzea. Nola ez gara izango kontraesankorrak?\nGabeziaren gabezian hezi gara, gugan bakezaletasuna errotu duten berberek historia liburuetan zerrendatu dizkigute borroka heroikoak eta informazio tsunamiak desinformatu gaitu. ‘Zortedun’ jaio denaren zoritxarrara da gurea: dizdira berezikoak garela sinestarazi nahi izan digute, bikaintasuna eta arrakasta –ekonomikoa, profesionala edo dena delakoa–erdiesteko erdituak. Baina muturren aurrean itxi digute atea, zapuztu da konturatzerako horren koloretsu zirudien besta. Ederki atondutako gure kurrikulumak ez omen dira zorion eta gogobetetzearekin trukagarri.\nAldebikoa da gurasoek –nahigabe izanagatik– helarazi diguten mezu oro ere. Mundua aldatu nahi izan zuen gazte ameslariarena da haien aurpegiaren erdia, lortu ez izanaren frustrazioa konformismoz eta ondasunez mozorrotu duenarena bestea. Seme-alaboi (ia) dena eskura ezartzeak soilik lasaitzen dituen, trantsizioak –politikoak zein gaztarotik heldutasunerakoak– azal bakarraren azpian bitan banatutako arimen oinordeko gara. Eta guri, lagundu baino, eskua mozten digu besteen eskuari helduta ibili beharrak. Baina inutilak gu, sormenean eta sormenerako hezitako antzuak, ez dakigu besterik egiten.\nBadira (gutxi gora-behera) gure belaunaldia denaren inguruko gogoeta interesgarriagoak, ez hain kontraesankorrak –edo bai– tarte bat merezi dutenak:\nBeñat Sarasolak, ‘Kaxa Huts Bat’ liburuan: Gure belaunaldia\nHedoi Etxartek, ‘Sinplistak’ liburuan: Hogeita bat proletario\nPeter Ostolazak, Obabako Testiguak irratsaioan: Gure belaunaldiaz\nAnder Barinaga-Rementeriak, ZuZeun: Eta zuk diostazu ez daukadala kexatzeko arrazoirik?\nJon Benitok ‘Bulkada’ liburuan: Libre izatea, («Y» BELAUNALDIA)


ADARRAREN PUNTAN: SINETSI NAHI DUT\n2014(e)ko ekainakren 30(a), astelehena\nSINETSI NAHI DUT\nGarai agnostikoa, bizi dugun hau. Egun batetik bestera errege-erregina berriak ditugu, baina ez dirudi monarkiaren onarpena sasoirik onenean dagoenik. Izan ere, aldeko iritzi gehienek ez dute instituzio bera hainbeste goraipatzen, dakartzan ustezko onurak baino. Madrilgo parlamentuan ikusi genuenaren arabera, gure ordezkari askorentzat, Felipe eta Letizia, patuak ekarri digun nolabaiteko betebeharra dira.\nEta honelako jarrera ez da koroarekin bakarrik gertatzen. Gure legebiltzarra, sorburu duen estatutua gustuko ez duten politikariz beteta dago. Berez, urriaren 25ean zer ospaturik ez dagoelako iritzia inposatu da. Europako Parlamentua, Europar Batasuna gaitzesten duten ordezkariez goraino bete da, eta gure udaletxeetan ere “partaidetza-asanbladak” udalbatza ezerosoak baino nahiago dituzten zinegotziak ugaldu dira. Bestalde, denon ahotan dagoen Podemos indarraren eledun Pablo Iglesias, “partiduen sistema” eta ezker-eskuinaren dialektika gainditzeaz mintzo da. Asko omen dira, azken aldi honetan, boterea eman dien sistema suntsitu nahi duten boteretsuak.\nBitxia bada ere, esan liteke munduko diktadura odoltsuetatik ihes egiten dutenak direla, gure sistemaren onuran sinesten duten bakarrak. Horregatik besterik ez bada ere, asilo politikoa mereziko lukete horiek.\nAgian diktadura ezagutu nuelako eta Europako demokraziei inbidia izan genien belaunaldi bateko kidea naizelako, sistema honen kontrako horrenbeste jarrera nonahi entzuteak ez nau batere lasaitzen. Antonio Tabucchiren Pereirak dioenez eleberria datorkit burura. Hor ere, protagonista, “agnostikoen” kopurua bere inguruan etengabe nola handitzen den jabetzen da, eta, esan gabe doa, askatasuna izango da galtzailea.\nBatxilergoan izan nuen historia irakasleak, Manuel Menendez jaunak, orduan militante sozialista ezkutuko, behin eta berriz errepikatzen zigun mantra berbera: “Abizena duten demokraziez inoiz ez fidatu: organikoa, zuzena, proletalgoarena... berdin dio, denak dira diktadura mozorrotuak”. “Egiazko demokrazia” eta antzekoak aditzen ditudan bakoitzean, ezin dut saihestu hitz haiek gogoratzea.\nDemokrazia hitzak horren ospe handia du, ezen agintari bakar batek ere ez duela onartzen bere herrialdekoak beste izen bat merezi duenik. Fidel Castrok berak Kuba “Antzinako Grezia” bezalako demokrazia dela aldarrikatu zuen bere amaigabeko hitzaldi horietako batean. Baina nabaria da sistema hau non dagoen benetan finkatuta eta non ez. Non dauzkan “fededunak” eta non “desleialak”.\nHorrekin ez dut esan nahi daukagun sistema ezin egokiagoa dirudidala. Guztiz kontrakoa. Theodore Roosevelten hitzetan: “Aurrera ez doan demokrazia handi batek, utziko dio handia izateari edo utziko dio demokrazia izateari”. Legeak erabili behar dira ordezkaritza benetakoa izan dadin, hautagai ugari ahalbideratzeko, ustelkeria ekiditeko, politikariak hurbil eta kontrolpean edukitzeko, erabaki garrantzitsuetan kontsulta zuzenak antolatzeko, Konstituzioa behar den alde guztietan moldatzeko, alderdien finantzaketa neurtzeko…\nLau urteroko hautestontzietan giltzaperatuta dagoen demokraziak, izena besterik ez dauka. Elikatu egin behar da demokrazia, gosez hil ez dadin. Bestela -historiak irakasten digunez- abizenzaleak gailenduko dira.\nEgilea: nineuk ordua: 03:03\nEtiketak: adarraren puntan, Europa, Pablo Iglesias, Pereirak Dioenez


Gurseko kontzentrazino-esparrua - bizkaie.biz\nAntxina-barri I. urtea // 8. zenbakia - 2002ko abuztuaren 15a - Hamaboskaria\n1940ko lehenengo hilebeteetan, emoten eban euskaldunek ez ebela gehiago Gurs zapalduko, baina, bai zera. Alemaniarrek Frantzia hartu ebenean, bagilean, barriro bete zan Gurs errefuxiatuz, eta erbesteratu horreen artean euskaldunak be baziran. Oraingoan, gorago aitatu dogun Ibarnegarayk aginduta, orduan Frantziako gobernu kolaborazionistako ministro zan eta.\nII. mundu gerra denporan Gurs ez eben zarratu, eta bertatik pasau ziran hainbat eta hainbat nazi eta frantses kolaborazionisten arerio asko eta asko. Orduan be ez zan preso egozanak hilteko makina bihurtu, baina bai, atxilotu eta Alemanian edo Europan zehar zabaldutako kontzentrazino-esparruetara eroan aurreko estazino. Hamaikatxu juduk ezagutu eben Gurs izen mingotsagoko kartzelatara eroan eta bertan hil aurretik.\nGerrea amaitu eta pentsau zan, orduan bai, Frantziako agintariek Biarnoko kontzentrazino-esparrua zarratuko ebela, baina orduan be ez zan hain erraza izan. Frantzian eta Europa osoan miloeka ziran babes bila ebilzan errefuxiatuak, eta Frantziak ez eukan lagun horreek guztiak non hartu; beraz, Gurs horretarako erabili eben, Frantzian ziran errefuxiatuak ikertu eta kontrolpean eukiteko, eta bai nazien aldeko jarrerea erakutsi eben kolaborazionistak espetxeratzeko be. 1944, 1945 eta 1946an Francoren ostikopetik iges eginda Frantziara joaten ziranak be euren kalbarioko estazinoetako bat Gurs izaten eben, beharra topau arte hantxe sartzen zituen eta.\nAzkenean, 40ko hamarkadearen hondarrean zarratu eben Gurs, euskaldunak hartzeko, erbestean aterpea emoteko, faxismoaren kontra egiteko edo igesean ebilzan milaka lagunentzat kartzela bilakatu zan kontzentrazino-esparrua. Gaur egun, han ez dago besterik arantzazko alanbrez inguratutako egurrezko txabolak eta hil ziranen kanposantua baino.\nKontzentrazino-esparrua berbea entzuten dogunean burura lehenengo jatorkuna, beti ez bada be sarri, naziek Europa okupatuan zehar zabaldutako zoritxarreko kartzelak dira.\nAlemaniarrek zabaldutako eremuak bertara eroaten zituen gitxiengo sozialak, erlijiosoak edo antzekoak desagertuarazoteko sortutako eraikuntzak ziran. Han sartzen zana bertan hilteko diseinauta egozan, sarritan lehenengo leher eragin arte esklabutzarik basatienean behar eragin ondoren.\nJakina, naziena bakarrik ez da izan esklabutzea aplikau dauen gure sasoiko sistema politiko bakarra. Komunistek Gulag sistemea landu eben Sobiet Batasun ohian: agintearen kontra egozanak edo ustez kontra egiten ebenak preso hartu eta lan eragiteko kartzela sare itzela.\nKontuak kontu, Gurseko kontzentrazino-esparrua bertan sartzen ziranak hilteko edo beharraren beharrez akabetako barik, Espainiako gerra zibila amaitu ondorik, Frantziara babes bila joan ziran Francoren kontrako euskaldunak hartzeko eregi eben.\n1939ko zezeilean, Kataluniako frontea mugaraino heldu zanean, penintsulatik babes bila marrea igaro ebenak ehundaka milatan kontau eitekezan. Gehienek goian zerua eta behean lurra besterik ez eukien, eta Frantziako gobernuak ez eban ezer aurretiaz preparau errefuxiatu horreek guztiok hartzeko.\nHasikeran, zelan mugea igaro, halan hartzen zituen arantzadun alanbreez inguratutako zelai eta hondartzetan. Kontuan hartu behar dogu zezeilaren lehenengo egunetan izan zala mugea zeharkatzea, eta urte haretan aspaldikorik eta gorriena izan zala negua. Honek erakutsiko deusku zelako egoerea bizi eben gerrea galdu eben errepublikazale hareek, bertan behera itxita larre edo hondartzetan, janari barik, osasun laguntzino barik; soinean erropa hutsak baino ez negu hotzean.\nExiliatu talde ugari honetarik, milaka batzuk euskaldunak ziran, Euskal Herrian urte bi lehenago gerrea egin eta galdu ondoren Katalunian babesa hartu ebenak eta, ganerako antifrankistakaz batera, Frantziara alde egin beharra izan ebenak 1938ko Gabonen ostean.\nEuskaldun horreei laguntzeko Parisen zan Agirre lehendakariak, fronteko albisteak gero eta larriagoak zirala ikusita, Kataluniako bidea hartu eban. Agirrek biderik gatxena aukeratu eban, 1939ko urtarrileko azken egunetan Figueresen bere laguntzino bulegoa zabalduz. Euskadiko Jaurlaritzeak egin eikeana ez zan gauza handia baina, halan da be, arin nabarmendu zan, batetik ahaleginak eta bi egin zitualako eta bestetik, beste inork ez ebalako gauza handirik egin.\nEmakumeak eta umeak Iparraldeko eta Frantziako Euskal Gobernuaren babes etxeetara bideratu zituen, baina gizonezkoak eta, kasu askotan, euskal agintariek ezin izan zituen gaztetxuak eta atso-agureak babestu, euskaldunendako aterpetxeetan lekurik ez egoalako, eta hori zala eta, aitatutako guneetan sartu zituen Frantziako Gobernuak.\nJente horren egoera penagarria arintzeko, bulego bat zabaldu eban Perpignanen Euskal Gobernuak eta Telesforo Monzon izentau arduradun nagusi. Hasikeran, euskal agintariek euskaldun guztiak batzeko ahaleginak egin zituen, eta batzeaz ganera, biziteko, osatzeko, eta jaten emoteko txabolak egiten be ahalegindu ziran. Honetara sortu zan 'Gernika Berri' izena emon jakon euskaldunen kontzentrazino-eremua Argeles-sur-Mereko hondartzetan egoan gune nagusiaren barruan. Argelesko kontzentrazino-esparrua zan beste batzuekaz batera hasikera-hasikeran sortu zanetariko bat.\nDana dala, hori ez zan nahikoa, eta Monzon agintari frantsesakaz berbetan hasi zan euskaldunen egoerea hobetzeko asmoagaz. Sasoi haretan, Rosselló lurraldea hartzen eban esparru militar frantsesaren buru Fagalde jenerala egoan eta horrengana jo eban Monzonek. Fagalde hori euskalduna zan eta ondo konpondu zan Monzonegaz. Monzonek agintari frantsesei egin eutsen eskaria euskaldunak Euskal Herrira ekartea zan, eta lortu be egingo eban Jean Ibarnegaray diputadu euskaldun eta frankista sutsuagaitik izan ez bazan. Honek ez eban 'gorririk' gura bere hautes-barrutian, eta azkenean Gursen egin zan euskal errefuxiatuak hartzeko kontzentrazino-gune berezia. Halandabe, ez zan Euskal Herritik hain asao be eregi, Gurs Mauletik 15 kilometrora baino ez dago-eta, baina, hori bai, Biarnon.\nZezeilean mugea igaro eta martiaren azkenetan sei mila euskaldun inguru ekarri zituen Gursera. Hasikeran, ondo hartu eben euskaldunek Gursera joatea, kale gorrian egotetik eurentzat berenberegi egindako barruti batera eroiezelako; baina arin konturatu ziran Biarnoko egotaldia be ez zala gozoa izango.\nKontzentrazino-esparrua babesa emoteko eginda baegoan be, eta ez inor bertan hilteko edo lan eragiteko, ez zan aterpetxea. Jateko gitxi eta txarra; erropak, soinean ebezanak eta sarritan horreek be ez nahikoak; kanpora urteterik ez eta, txarrena zana, han zenbat denpora egingo eben jakiterik gitxiago. Esandako horrek guztiak hasarre bizian jarri zituan Gursen ziran ia sei mila euskaldunak, eta protestak Agirrerenganaino heldu ziran. Agirrek orduan, Eliodoro de la Torre Ogasun eta Osasun kontseilariaren bitartez, jatekoa hobetzeko, erropak erosteko eta egoerea hobetzeko agindua emon eban. Agindu hau betez, gaixoak, zaharrak eta gazteenak Gursetik atara zituen eta ganerakoei agindu jaken eurentzat behar bila hasiko zala Gobernua kontzentrazino-esparrutik atarateko.\nEdozelan be, Frantzian ez egoan hainbesterentzat beharrik eta agindua betetea gatxa izan zan, harik eta irailean munduko gerrea hasi arte. Orduan bai erraztu ziran euskaldunentzat gauzak, ze gehienak Euskal Herriko fabriketan trebatutako torneru, elektrizista eta antzeko ogibideetakoak ziran, eta holako jentea behar zan Frantziako lantegietan Gobernuak soldaduskara deitutako gazteen lekuak beteteko. 1939ko urritik abendura bitartean ia-a hutsitu egin zan euskaldunez Gurs. Gehienak beharrean hasi ziran eta batzuk etxera, beste batzuk Euskadiko Jaurlaritzearen babes-etxeetara eta banaka batzuk Ameriketarako bidea hartu eben.


Auphonic: Optimizatu zure Podcast audioa Klik bakarrarekin | Martech Zone\nOstirala, martxoa 17, 2017 Astelehena, iraila 4, 2017 Douglas Karr\nGure eraiki genuenean Martech komunitatea, bagenekien baliotsua izango zela gure irakurle sare zabalak eskuratutako ezagutzak eguneratu eta partekatzea. Podcast audioari buruz idatzi nuenean, Temitayo Osinubi izeneko tresna harrigarri bat partekatu du Aufonikoa. Soinu ingeniaria ez bazara, zure podcasten audioa egokitzea lan izugarria izan daiteke. Eta bezalako grabazio tresnak garaje banda ez eman optimizazio tresnetan asko - gaitasunak zeintzuk diren jakin behar duzu.\nTemitayok norabidean seinalatu ninduen Aufonikoa, webean eta mahaigainean oinarritutako aplikazioa, zure podcast audioaren aberastasuna eta bolumena optimizatzen dituena. Teknologiak pista bakar bat ere normaliza dezake, non bozgorailua bestea baino altuagoa den ... nahiko harrigarria. Nire grabazioetako batekin proba bat egin nuen eta berehala lotu eta mahaigaineko bi aplikazioak erosi nituen - bata pista bakarreko optimizaziorako eta bestea pista anitzeko optimizaziorako.\nOharra: Temitayok bere podcastean elkarrizketatu ninduen eta oso ondo pasa zen - entzun hemen.\nThe Nivelador Auphonic adimentsua da Mahaigaineko Batch audio fitxategi prozesadorea zure audioa aztertzen du eta bozgorailuen, musikaren eta hizketaren arteko eta audio fitxategi anitzen arteko maila desberdintasunak zuzentzen ditu, altuera orokor orekatua lortzeko.\nBat ere barne hartzen du Benetako gailur mugatzailea, komunak diren helburuak Loudness Arauak (EBU R128, ATSC A / 85, Podcast-ak, Mugikorrak, etab.) Eta automatikoak Zarata eta zurrumurrua murriztea algoritmoak.\nAuphonic Leveler da eskuragarri Mac OS X 10.6+ (64bit) Windows 7+ (32 bit edo 64 bit).\nAuphonic Multitrack hartzen du sarrerako audio pista anitz, banan-banan eta konbinatuta aztertzen eta prozesatzen ditu eta azken nahasketa automatikoki sortzen du. Nibelazioa, barruti dinamikoa konprimitzea, ateak, zarata eta zurrumurrua murriztea, gurutzeria kentzea, ainguratzea eta iragaztea aplika daitezke pista bakoitzaren analisiaren arabera automatikoki. Loudness normalizazioa eta benetako gailurraren muga erabiltzen dira azken nahasketa.\nAuphonic Multitrack da hizketan nagusi diren programetarako eraikia eta eskuragarri dago Mac OS X 10.6+ (64bit) eta Windows 7+ (32bit edo 64bit).\nZarata doitzeko ezaugarri bikainen artean hauek daude:\nEgokitze-maila: Adaptive Leveler-ek oreka-aldakuntzak orekatzen ditu, pista osoa ozenagoa eta uniformeagoa bihurtuz.\nPasa handiko iragazkia: Pasa handiko iragazkiak pistako maiztasun baxu kezkagarriak kentzen ditu.\nZarata eta zurrumurrua murriztea: Ezaugarri honek atzeko planoko audioa kentzen du pistatik, nahiz eta aldakuntzak egon. Ezaugarri honek erabat ezabatzen du grabazioko linea elektrikoaren zurrumurrua.\nCrossgate: Audio bera bi mikrofono desberdinetan grabatzen den bakoitzean, funtzio honek pista nagusia soilik erabiltzen du. Crossgate-k oihartzun zaratak guztiz ezabatzeko lan egiten du.\nBi aplikazioak asko erabiltzen ari naiz eta kontuan hartu behar da ez dutela miraririk egiten. Nire podcastetako batean tonu altu bat entzun nuen eta, zoritxarrez, exekutatu ondoren ez nuen gutxitu. Hala ere, tresna multzo hau oso maite dut eta orain arte sekulako emaitzak izan ditut! Eskerrik asko Temitayori!\nTags: Egokitzaile mailakatzaileaaudioaren optimizazioaaufonikoamaila aufonikoapista anitzeko prozesadore aufonikoaCrossgatePasa handiko iragazkiaitunes mailaitunes tresnapista anitzekoaZarata eta zurrumurrua murrizteapodcast tresnaktemitayotemitayo osinubibolumen tresna


Pez Limbo konpainiak “Koxkak” antzezlana antzeztuko du, martxoaren 31n, asteazkenarekin; lan hau, IrriZiklo euskarazko umore-zikloaren barruan dago, eta duela bi aste geroratu behar izan zuten | Ayuntamiento de Pamplona\nPez Limbo konpainiak “Koxkak” antzezlana antzeztuko du, martxoaren 31n, asteazkenarekin; lan hau, IrriZiklo euskarazko umore-zikloaren barruan dago, eta duela bi aste geroratu behar izan zuten\nBihar, asteazkenarekin, IrriZiklok “Losers - Galtzaileak”aurkeztuko du, Nafarroako Antzerki Eskolan ere, Aitziber Garmendia eta Jon Plazaolaren eskutik.\nIrriZiklo euskarazko umore-zikloa astebetez luzatuko da, martxoaren 31ra arte, asteazkenarekin, Pez Limbo konpainiaren “Koxkak” antzezlana taularatu ahal izateko, zeina joan den martxoaren 10ean geroratu behar izan baitzen. Data berri horretan ordutegia eta tokia mantenduko dira –19:00etan, Nafarroako Antzerki Eskolan–, baita sarreren prezioa ere: 4 euro. Sarrerak www.laescueladeteatro.com webgunean eta NAEko txarteldegietan eros daitezke.\n“Koxkak” antzezlanak hiru istorio desberdin, ezohiko hiru egoera, eta hiru korapilo kontatzen ditu, hiru pieza laburren bidez, umorea ezaugarri nagusitzat hartuta. “Tripaki salda. Umore traidore xerra bat” antzezlanak, Raúl Camino eta Begoña Martín Treviñorekin, kinka larrian dagoen emakume baten istorioa kontatzen du, zeinak bere konfiantzazko harakina izan zenarengana jotzen baitu ezohiko zerbait eskatzera. Egoera larria da, are gehiago bertan dauden beste pertsona batzuk ‘bat-bateko triskantza’ baten lekuko bihurtuko direlako.\n“Oilo ama. Ernaldiko umore nahasia” lanean, istorioa mediku-kontsultategi batean kokatzen da. Haurdunaldi luze baten istorio motz bat da, Josune Vélez de Mendizábal eta Aitor Pérezekin: semearekin lotura handia duen ama bat eta toki okerrean dagoen mediku bat. Azkenik, “Boxers. Umore txakurra” lanean, Raúl Camino eta Aitor Pérez kontu klandestino baten erdian dauden bi lagun dira, eta horri esker dirua “erraz” irabaz dezakete, edo, aitzitik, galbidera eraman. Oso gutxi dute, gauza solte gutxi batzuk, txakur-mamu bat eta izen faltsu batzuk, baina euren esku dagoen guztia eginen dute ikuskizun on bat eskaintzeko.\nBihar, asteazkenarekin, IrriZiklok hitzordu berria du Nafarroako Antzerki Eskolan “Losers – Galtzaileak” antzezlanarekin, Aitziber Garmendia eta Jon Plazaolaren eskutik, bi telebistako aurpegi ezagun eta aintzatetsiak ETBn, estatu mailako kateetan eta zineman egindako lanengatik. Emanaldia 19:00etan hasiko da, sarrera 4 euroan salgai dago, www.laescueladeteatro.comwebgunean edo NAEko txarteldegian.\nImanol eta Sarak berrogei urte inguru dituzte eta ez dute gizartearen ustez adin horretan eduki behar luketen ezer. Ez seme-alabarik, ez bikotekiderik, ez dirurik, ez etxerik... Horregatik galtzailetzat jotzen dituzte beren buruak. Uste dute ezinen direla aurrera atera, ez dutela zoriontsu izatea merezi. Baina oker daude, mundu guztiak duelako zoriontasunerako eskubidea, eta zoriontsu izatea ez dagoelako ondasun materialen edo moden mende. Gure esku dago, gure beldurrak eta mugak gainditzea. Imanol eta Sara bakarrik daude, baina horrela egoteari utzi nahi diote. Zoritxarrekoak dira, baina hori izateari utzi nahi diote.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Fabrikazioaren Automatizazioa (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Fabrikazioaren Automatizazioa (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Ipurdikoa – Kaixomaitia.eus | Bloga |Saltsa badago!\n– Zergatik jo didazu ipurdiko bat? – Mutu geratu da J. Konfiantza gutxiegi oraindik? Pentsatu du bere baitarako. Hirugarren zita dute hura. Laugarren aldiz ari dira sexua izaten…\nEz dakit… Porno filmetan hala egiten dute, ezta?\nEz dakit… Badirudi gustatzen zaiela…\nBaina zu eta ni ez gaude film pornografiko batean. Hau bizitza erreala da –\nOhean eseri da G eta kuleroak bilatzen hasi da. Bitartean, J-k mutu jarraitzen du.\nPornoa izan da zure sexu hezkuntza, beraz…\nEskolan sexologo batekin pare bat arratsalde pasatu genituen…\nSinetsarazi nahi didazu nerabezaro betean, lotsa besterik sentitzen\nEz denean, inoren aurrean gailendu nahi ez duzunean eta artaldeko ardirik balakariena izaten saiatzen zarenean pare bat arratsalde horietan ikasitakoarekin zoriontsuki garatu duzula zure bizitza afektibo-sexuala? Hala bada, bejondeizula. Sentitzen dut, ez naiz horren tuntuna.\nTira… –burua harraskatu du J-k. – Gure belaunaldiko denok bezala, ezta?\nBai, pornotik elikatu naiz. Aldizkariak, bideomotzak, filmak…\nEskertzen da sintzeritatea. Kontu bat baino ez: nirekin larrutan ari zarela, faborez eta mesedez, ez jo ipurdikorik. Gorroto dut film porno kutre merke bateko protagonista naizela sentitzea…\nBarkatu… uste nuen kitzikatu egingo zintuela…\nZe zu ez zara Rocco, edo Nacho Vidal, eta ni ez naiz Lucia Lapiedra edo Cicciolina. Zuk ez dauzkazu gimnasioan landutako bizepsak eta ez duzu Viagrak sortutako betiereko erekziorik, Xabinaitor superheroia bazina bezala. Eta nik, nik, ileak ditut aluan eta ez dut depilatzea pentsatzen, eta ez dut amesten sexu analarekin, eta ez zait gustatzen nire aho barruan isur dezaten hazia nire sexukideek… Sentitzen dut…\nMutu jarraitzen du J-k, zer esan ez dakiela. Boltsatik azken belaunaldiko mugikor horietako bat ateratzen ikusten du G, Leica kamera eta Sony bideokamera txertatuak dituzten horietako bat:\n– Nahi al duzu gure film porno propioagrabatu, gure arauekin, gure gustuekin? Alegia, benetazko film porno bat…?\nfilm pornoa Goiatz Labandibar hezkuntza sexuala Ipurdikoa narrazioak pornoa


Joan den ekainaren 13an Seniorlab proiektuaren itxiera jardunaldia ospatu zen Azaro Fundazioan. Seniorlab Ermuko Udalarekin elkarlanean definitutako eta garatutako proiektu bat da, Bizkaiko Foru Aldundiak Elkarlanean 2017 Programaren bitartez finantzatua.\nZazpi hilabetean zehar Lea-Artibai eta Ermuko enpreseek Zilar Ekonomiara bideratutako elkarlan berrikuntza sustatzeko lan egin dute, 50 urtetik gorako pertsonen beharrak asetzera bideratutako produktu eta zerbitzuak garatuz.\nHorretarako ezinbestekoa izan da Pablo López-en laguntza, Creativigo-ko Zuzendari Nagusia eta Zilar Ekonomian esperientzia handia duen berrikuntza aholkularitzan aditua; berak dinamizatu ditu proiektuko bi talde saioak eta lau banakako sesioak. Proiktuaren amaiera iritsita guztira 16 enpresak parte hartu dutela nabarmendu daiteke, eta hirugarren adinera bideratutako sei produktu/zerbitzu definitu direla eraikuntzaren, elikaduraren, aisialdiaren, IKTen eta ortopediaren alorretan.\nErmuko Udala eta Azaro Fundazioa oso pozik daude proiektuaren emaitzekin, bai identifikatu diren negozio aukeren kalitate eta kantitateari dagokionez, bai enpresa parte hartzeari dagokionez.\nAzken hilabetean Azaro Fundazioak eta Leartibai Garapen Agentziak ekintzailetzarekin lotutako hainbat ekimenetan parte hartu dute. Helburuak ezagutza sortu eta elkarbanatzea, Euskadiko beste ekintzailetza zentro batzuekin esperientziak eta programak partekatzea eta proiektu berriak martxan jarri nahi dituzten beste eragile batzuei ideiak eskaintzea izan dira.\nHasteko, bi erakundeek Donostiako Sustapenak eta Garapenek antolatutako jardunaldi baten parte hartu zuten. Bertan, azken urteetan Lea-Artibain ekintzailetza eta berrikuntzarekin lotutako talentua sortzeko programei buruzko informazioa eman zuten.\nHalaber, Sarekin Ekintzailetza Sarearen aurkezpenean ere parte hartu zuten, biak baitira bertako kideak.\nAzkenik, datorren astean Sprint_Inn Bizkaia programa berria aurkeztuko da Irazabal Matikoko Auzo Factory-n. Sprint_INN Bizkaia metodologia berrien eta tresna digitalen bitartez negozio ideiak azeleratu eta ideia tradizionalak berritzaile bihurtzeko programa berri bat da. Azaro Fundazioa eta Leartibai Garapen Agentziak Busturialdako ekintzailetza zentroekin (Gernikako Lanbide Ekimenak y Bermeo-Mundaka-Sukarrietako Behargintza), Durangoko Lehiakortasun Poloarekin eta Ermuko Udalarekin elkarlanean definitu eta kudeatu dute programa hau, Bizkaia Orekan ekimenaren baitan eta Bizkaiko Foru Aldundiaren laguntzarekin.\nLea-Artibaiko garapen ekonomikoaren eredua aztergai Oñatin


Luberri: Skype euskaraz\nNola instalatu eta euskaraz jarri Skype Ubuntun, Debian edo Mint-en.\nHona hemen Microsoft-ek interneten bidez bideo eta audio konferentziak egiteko duen VoIP aplikazioa den Skype-ren 4.3 bertsioa nola instalatu Debian, Ubuntu edo Mint distribuzioetan eta ondoren interfazea nola jarri euskaraz.\nBy Justin in Flickr\nLehenik eta behin Skype instalatuta badugu begiratuko ea bertsio berririk ote dagoen eta, balego deskargatu eta instalatuko dugu.\nSkype ez badugu Linuxerako Skype deskarga-orri ofizialera joan:\neta Chose your distribution esaten duen tokian aukeratu zurea, Ubuntu eta Minterako Ubuntu 12.04 (multiarch) klikatu, itxaron eta deskargatu.\nInstalatzeko, terminalean joan deskargatu duzun karpetara (adibide honetan Deskargak)\nsudo dpkg -i skype-ubuntu*.deb; sudo apt-get -f install\n64 bit-eko sistema baduzu audio kalitatea hobetzeko instalatu ondoko paketea:\nBehin instalazioa burututa aplikazioa euskaratuko dugu. Horretarako joan web-orri honetara:\neta deskargatu skype_00.ts eta skype_00.qm paketeak. Fitxategiok behar den tokira kopiatzeko terminaletik joan deskargatu duzun karpetara (adibide honetan Deskargak karpeta) eta exekutatu kopiatzeko aginduok hurrenez hurren:\nsudo cp -a ~/Deskargak/skype_00.ts /usr/share/skype/lang/\nsudo cp -a ~/Deskargak/skype_00.qm /usr/share/skype/lang/\nBukatzeko ireki Skype (Aplikazioak > Internet > Skype) eta Ubunturen panelean klika Skype-ren ikonoan eta menuan klikatu Options, irekitzen den menuan Set program language to: eta zerrenda horretan aukeratu:\nApply klika eta itxi Close, menua ireki eta atera aplikaziotik Quit, abiarazi berriro eta kito Benito, lokalizazioa martxan ikusiko dugu. Eskerrik asko horretan jardun zaretenoi.\nEtiketak: euskara, komunikazioa, softwarea


Alemanez egindako Baleztaketen Misterioa: ikerketa arrakastatsua hasten da. - TELES RELAY\nHOME » nazioartean • JUSTICE • COMPANY Alemanez egindako Baleztaketen Misterioa: ikerketa arrakastatsua hasten da.\nAlemanez egindako Baleztaketen Misterioa: ikerketa arrakastatsua hasten da.\nALEXIS WAYAN 14 2019 Maiatza\nPolizia alemaniarrak sekta ibilbidea aztertzen du bost gorputzen ikerketan, Baleztako torlojuez josita dauden batzuek, Alemanian, 11 larunbatean eta 13 May maiatzean bi etapa aurkitu zituzten. Inkestaren lehen atalak esoterismoa, alkimia, irudiak eta Erdi Aroko armak liluratuta dituzten biktimen profilak marrazten dituzte.\nLarunbatean, hiru alemanen gorputzak, 53 urterekin eta bi emakume 30 eta 33-eko gizonezkoek, hiru gau lehenago erreserbatutako gelan aurkitu zuten hiru gau isolatuetan. Passau (Bavaria), ibai baten ondoan dago.\nLire aussi Bavariako ostatu batean heriotza misteriotsuetako heriotzak\nTeila bat bihotzean\nBihotza eta burezurreko zenbait Bareztako geziekin topatutako gizonak Torsten W. gisa identifikatu zuen. Erdi Aroko dendan burutu zuen Hachenburgen, Renania-Palatinatu, Militia Conductius, non saskiak eta ezpatak saldu baitziren. Erdi Arotik.\nGauez, bizar zuri luzea eta ezpata antolatutako borrokak jantzi zituen. Besoak alkimiarekin lotutako sinbolo tatuaturik zeuden, zientzia ezkutuko iraunkorra, izaki eta materiaren transmutazioa aldarrikatuz. Eguneroko egunkariaren arabera biktimak ere zaldunen liga baten kide izan ziren Hitza.\nBavariako Poliziak asteartean izandako berriei buruzko aurretiazko emaitzak erakusten dituzte hiru biktimek, beltzez jantzitakoak eta piercings jantzita, diamante batekin hil zituzten bihotzetan. Hau da 53 urteetako gizonezkoa, Torsten W. eta Kerstin E., 33 urteko emakume bat. Biak ohean etzanda zeuden, eskua eskuarekin. Tokiko prentsaren arabera, bi biktimen borondatea ostatuaren gelan aurkitu ziren.\nEgunen arabera, denak kide izan ziren Hitza, zaldunen eta gudu justuen arteko txapelketak, aldi berean, bere kideetako baten arabera, Erdi Aroan inspiratutako bilera mota hau profesionalizatzea saiatu zen.\nPost mortem sua\nBeste plazak post mortem tiro egin zituzten, ziurrenik hirugarren biktimak, Farina C., 30 emakume batek, bere buruaz beste egin baitzuen lepoan Balezta-Bolt bat filmatuz. "Ez dago frogarik ez dagoela gaur egungo borroka artean" Gelan, asteartean, azaldu du bavariako poliziak.\nHiru gauetan dirua finkatuta zeuden hiru pertsona Austriakoak itzuli ziren, Passau fiskalaren bulegoaren arabera, non Baleztak lortzen zituzten. Neska goizean hiru gorputzak aurkitu zituen neskame bat zen. "Drogak, alkoholak edo estupefazienteak ahalik eta hartzeak aztertzeko agindutako azterketak"esan zuen poliziak.\nBi gorputz Wittingen-en\nWittingenen, bi emakumeak ez ziren Balezta batekin hil. CHRISTOPHE GATEAU / AFP\nBi hamarreko hamarkadako beste bi emakumek geroago aurkitu zituzten poliziak astelehenean, suizidioz egindako emakumearen etxean, Farina C., Wittingen-en, Saxonia Beherean.\nBi biktima horien autopsien emaitzak oraindik ez dira ezagutzen. Baina ez zituzten balezta hiltzea, ikertzaileen arabera. Bi emakume horietako bat 30-en Passau-ren emaztea zen, eta ez bere laguna, ikertzaileek lehen iragarri zuten bezala. SOURCE: https: //www.lemonde.fr/international/article/2019/05/14/l-enquest-on-mysterious-causes-in-germany-releases-its-first-elements_5461934_3210.html\nManchester Cityk hurrengo Txapeldunen Liga baztertu dezake\nErasoa Estrasburgon: atxilotutako bost pertsona


18 urtetik gorakoek "biharamuneko pilula" errezetarik gabe eros dezakete Estatu Batuetan | Consumer\n18 urtetik gorakoek "biharamuneko pilula" errezetarik gabe eros dezakete Estatu Batuetan\nAntisorgailu horren salmenta, koitoaren ondorengo 24 orduetan haurdunaldi-aukerak %95 murrizten dituena, 1999an onartu zen.\nDrogen eta Elikagaien Administrazio Federalak (FDA, ingelesezko siglak) jakinarazi zuenez, 18 urtetik gorako estatubatuarrak “biharamuneko pilula” errezetarik gabe sar daitezke ekoizten duen laborategira.\nFDAren ohar baten arabera, B Plana antisorgailua eskuratu nahi dutenek libreki egin dezakete, 18 urtetik gorakoak badira. Adingabeek errezeta beharko dute. FDAk 1999an onartu zuen “hurrengo eguneko pilula” errezetarekin saltzea.\nBarr Pharmaceuticals pilularen ekoizleak B Plana antisorgailua saltzen hastea aurreikusten du, urte amaieran errezeta medikorik gabe. Pilulak farmazietan bakarrik salduko dira, ez gasolindegietan edo bestelako dendetan.\nNolanahi ere, AEBko bederatzi estatu. -Alaska, Kalifornia, Hawaii, Maine, Massachusetts, New Hampshire, Mexiko Berria, Washington eta Vermont- dagoeneko onartzen dute zenbait farmaziak B Plana inolako errezetarik gabe saltzea adin guztietako emakumeei.\nKontrazepzio tradizionalek baino hormona-kontzentrazio handiagoa duen “biharamuneko pilulak”, obulua ongarritzea saihesteko, %95 murrizten du babesik gabeko sexu-harremanak izan eta 24 ordura haurdun geratzeko arriskua.\nantisorgailu haurduntza píldora del día después-eu


WILLY TOLEDO: ESPAINIAN ZINEA EGITEA ZAILA BADA, EDUKI SOZIALAK DITUEN ZINEA EGITEA ARE ZAILAGOA DA — Kulturaz\nWILLY TOLEDO: ESPAINIAN ZINEA EGITEA ZAILA BADA, EDUKI SOZIALAK DITUEN ZINEA EGITEA ARE ZAILAGOA DA\nWILLY TOLEDO: ESPAINIAN ZINEA EGITEA ZAILA BADA, EDUKI SOZIALAK DITUEN ZINEA EGITEA ARE ZAILAGOA DA Urola Kostako Hitza -k jaso ditu zapatuan izandako solasaldiaren ardatzak. "Willy Toledoren azken filma, Historias de Lavapies, eman zuten Soreasun larunbatean. Pelikularen ostean, aktorearekin hitz egiteko aukera izan zuten azpeitiarrek". https://www.kulturaz.eus/bloga/1800 https://www.kulturaz.eus/bloga/1800/@@download/image/IMG_9783.jpg\nUrola Kostako Hitza -k jaso ditu zapatuan izandako solasaldiaren ardatzak. "Willy Toledoren azken filma, Historias de Lavapies, eman zuten Soreasun larunbatean. Pelikularen ostean, aktorearekin hitz egiteko aukera izan zuten azpeitiarrek".\nHistorias de Lavapiés filma aurkeztu zuen larunbatean Willy Toledo aktoreak, Azpeitiko Soreasu antzokian. 185 lagun bildu ziren zine aretoan, eta pelikula amaitzean, antzezlearekin hitz egiteko aukera izan zuten herritarrek. Toledok aho bizarrik gabe azaldu zuen zein den Espainiako zinemaren egoera: “Espainian zinea egitea zaila bada, eduki sozialak dituen zinea egitea are zailagoa da. Gero hori zabaltzea, aretoeetan aurkeztea, ia ezinezkoa da”. Historias de Lavapiés, adibidez, Madrilgo bi antzezleku xumetan eta Granadan soilik aurkeztu dute, gainontzeko lekuetan ez dutelako baimenik lortu. Atzokoa bezalako egitasmoei esker dute aukera filma hedatzeko, aktorearen arabera.\nZabalkundea ez da arazo bakarra; izan ere, finantziazioa lortzea ere oso zaila dela azaldu zuen filmeko protagonistak. Haren hitzetan, Tele5, Antena3 eta TVE atzetik ez badituzu, “ia ezinezkoa” da zinea egitea. Historias de Lavapiés lanaren kasuan, aurrekontu murritza izan dute, eta pare bat pertsonek beraien poltsikotik jarri dute dirua; aktoreek, berriz, ez dute xoxik jaso.\nWilly Toledok oso argi ditu gauzak, eta ziurtatzen du sistema kapitalistaren bideak eta eredu eskuindarrak “kulturaren gainbehera” ekarri dutela. “Botereak beti argi izan du kultura dela bere etsai nagusietakoa, egungo gobernuak ere erakutsi du hori”, azaldu zuen. Eskuinak kultura “suntsitu” nahi duela esan zuen Toledok, eta haien helburua dela hura Norma Dubal eta halako irudiengatik aldatzea. Argi dauka esku-hartze handia duela gobernuak herritarren ikuspegian: “Beti esaten dute telebistan zaborra programatzen dutela herritarrek zaborra kontsumitu nahi dutelako, hura dutelako gustuko. Herritarrek zaborra nahi dute kontsumitu, benetan? 30 urtez pelikula onak jarriko bagenizkieke, zer gustatuko litzaieke?”. Hausnartzeko puntuak utzi zizkien aktoreak azpeitiarrei.\nEskuinak herri “isila, lerdoa eta sumisoa” nahi duela nabarmendu zuen, baina ardura herritarrengan ere jarri zuen madrildarrak. Gaur egungo egoera eta gizartea ezagutzea eta haiekin konprometitzea beharrezkotzat jo zuen Toledok. Zinemagintzan ere oinarrizkoa iruditzen zaio sistemari kritika egitea, egunean eguneko arazoak islatzeko. Hala ere, esan zuen aktoreen artean, gutxi direla beraien ideiengatik bukaera arte borroka egiteko gogoa dutenak: “Argiztapeneko langileak dira, agian, borrokalarienak. Sindikatu sendoak dituzte haiek, oso ondo antolatuta daude, eta haiei esker egiten ditugu guk ere askotan grebak eta protestak”, adierazi zuen.


"Donostiako surf parkea geldiarazteko garaiz gabiltza" - Aia orio - Karkara.eus\n"Donostiako surf parkea geldiarazteko garaiz gabiltza"\nIñigo Gaiton 2021-05-19 10:15\nLarrialdi klimatikoaren testuingurua kontuan izanik, Donostian eraiki nahi duten olatu artifizialen instalakuntza «zentzugabekeria hutsa» dela uste du Xavier Curto (Tortosa, Herrialde Katalanak, 1989) Orioko bizilagun eta Surfrider Foundation erakundeko kideak.\nDonostiako surf parkearen aurkako ahotsen artean kokatu da Surfider Foundation. Zergatik?\nSurfrider Foundation 1984an sortu zuten nazioarteko hainbat surflarik, ozeanoen eta ingurumenaren zaintzaren alde egitea helburu hartuta. Ekologia gaietan surf komunitatearentzat erreferentziazko erakundea da, eta olatu artifizialen inguruko posizio orokor eta argi bat izateko eskaerak jasotzen hasi zen, nazioartean surf parkeak ugaritu egin direlako azken urteetan. Irizpide ekologiko eta zientifiekoetan oinarrituz, aurkako posizioa agertzea erabaki zuen erakundeak.\nAntondegi Berdea - Olatuak Itsasoan kolektiboa sortu zen martxoan, proiektuaren aurkako taldeak eta norbanakoak elkartu eta gero.\nBai, kolektibo horren barruan ari gara lanean azken hilabeteotan. Iaz, Donostiako Udalak Martutene auzoko Antondegi gunean olatu artifizialen instalakuntza bat egitea onartu zuela jakin zenean, talde ekologistek gugana jo zuten, babesa emango genien edo ez jakiteko. Lehengo urtean Donibane Lohizunen [Lapurdi] antzeko proiektu bat geldiaraztea lortu zen, eta Surfrider Foundation aurka azaldu zela kontuan hartuta, gurekin kontatzeko esan genien, Donostiako proiektuak antzekotasunak dituelako Ipar Euskal Herrian geldiarazi zenarekin.\nSurfider Foundationek irizpide zientifikoetara mugatzen ditu erabakiak hartzeko arrazoibideak. Ba al duzue Donostiako surf parkearen proiektuaz datu zehatzik?\nDonostiako Udalak eta proiektua sustatuko duen enpresak, Wavegardenek, ez dute datu zehatzik plazaratu oraindik. Hala ere, kolektiboaren barruan lanean ari gara, proiektuak ingurumenean izan dezakeen inpaktuaren ebaluazio ahalik eta zehatzena egiten saiatzeko.\nHorri lotuta, Surfider Foundationen webgunean bada txosten bat, zeinak balio duen surf parkeen ur eta energia gastuaren ideia orokor bat egiteko. AEBetako Texasko Waco instalakuntzen datuetan oinarrituz osatu zen dokumentua, eta horren arabera, olatu artifizialen igerileku batek 450kW kontsumitzen du orduko. Frantzian egin zen konparaketa bat, eta kontsumo hori 800 etxebizitzek izango luketen bera da. Ur kontsumoari dagokionez, dimentsio olinpikoak dituen hamar edo hamalau igerilekuren ur kantitate bera behar du surf parke batek, 25.000 edo 30.000 metro kubiko ur gutxi gorabehera.\nOlatu artifizialen instalakuntza trantsizio energetikorako kaltegarria dela salatzeaz gain, Antondegin eraiki nahi izatea ere ez duzue begi onez ikusten.\nHori da proiektuaren kontra egoteko arrazoi sendoetako bat. Masifikatu eta garatu gabeko gune berde gutxi ditu Donostiak inguruan, eta Antondegi da horietako bat. Biodibertsitate aldetik oso aberatsa da. Itsas Enara taldekoak kolektiboko parte dira, eta haien balorazioaren arabera, ehun txori mota baino gehiagorengan eragin negatiboa izango luke surf parkeak. Mehatxatutako Espezieen Euskal Katalogoaren barruan daude asko.\nWavegardenek azaldu du instalakuntzak inpaktu «minimoa» izango lukeela.\nEz dute inpaktu horren gaineko daturik eman, eta guk datu zehatzak nahi ditugu. Horrez gain, bizi dugun larrialdi klimatikoaren testuingurua kontuan izan behar da, ulertzeko olatu artifizialen instalakuntzek ez dutela zentzurik. Karbono arrastoa gutxitzea lehenetsi beharko genuke garaiotan.\nBurokraziari dagokionez, zer puntutan dago proiektua?\nDonostiako Udalbatzak onartu zuela badakigu, eta datozen hilabeteetan aterako diren albisteen zain gaude. Argi dut surf parkea geldiarazteko garaiz gaudela oraindik ere.\nSurflarien artean iritzi kontrajarriak sortu ditu gaiak. Zer inpresio duzue zuek?\nModu artifizialean sortutako olatu perfektuen ideiak lilura sortzen du surflari askorengan, eta uler dezaket, baina iruditzen zait ezjakintasun handia dagoela horren atzean. Askok ez du ezagutzen honen guztiaren dimentsioa, ekologiaren ikuspegitik suposatzen duen zentzugabekeria. Nire irudipena da surflariekin bildu eta azalpenak eman izan dizkiegunean, ulertu dutela esan nahi duguna. Proiektu hau ez da surf komunitatearen eskaera batetik sortu, eta hori ere azpimarratu egin behar da.\nOraingoz, plaza publikoan ez dugu soinu handiegirik egin, eta eztabaida sortzea da gure helburuetako bat, gaia ezagutzera ematea. Bi aldeen argumentuak mahai gainean jarriz gero, iruditzen zait surflari gehiago hurreratuko dela gure aldera. Sinadura bilketa zabal bat ere abiatuko dugu hemendik gutxira.\nDonostiako surf parkeak eraginik izango al luke inguruko beste hondartzetan?\nMasifikazioa areagotuko luke dagoeneko jende asko ibiltzen den hondartzetan, eragindako dei efektuaren ondorioz.


Leku polit batean bizi omen naiz |\nLeku polit batean bizi omen naiz\nLeku polit batean bizi omen naiz ni. Itsasoa ikusi omen daiteke gurenetik, eta kresala usaindu. Mendiek ez dute gerizperik sortzen, baina gertu omen daude, haien loreak nabaritzeko bezain gertu. Jendea alaia eta atsegina dela entzuna dut, eta jaiak berriz apartekoak.\nEz dakit. Baina hori entzun dut.\nBadira pare bat urte jolasten hasi nintzenetik. Gehiago, agian. Denbora azkar pasa da. Jadanik ez dut oroitzen makina harekin jolasten hasi nintzeneko eguna. Nire zati bat bihurtu da, besoak nire diren neurri bertsuan.\nMakina ziztrina, irabaziko ninduenik ez zuen pentsatuko gero, ezta?\nLortu zuen, ez pentsa. Hasieran sarri irabazi ninduen. Gero, baita, baina ez horren errez. Kosta zitzaidan bere jokaeraren nondik norakoak ulertzea. Ezkutuko trikimailu anitz zituen, jokalari arrunten begietatik ihesi zihoazen trikimailuak. Botoi gutxi zituen, baina azkar ukitu behar dituzu berarekin jolastu nahi baduzu.\nAurrera egin behar duzu, eta gora, jo, salto, hartu, aurrera, hartu, gurutzatu, aurrera, gora, salto, gelditu, lurrera, altxatu, aurrera, gora.\nLehen hilabeteak igaro ondoren, makinak ez du horren errez irabazten. Gero eta gehiago kostatzen zaio. Nondik jo behar duen ulertzen duzu. Bere mugimenduak aurreikusi ditzakezu. Prest egon zaitezke.\nAurrera, segi, segi, segi, salto, segi, jo, segi, aurrera, albora, salto, jo, jo, salto, hartu, ezkerretara.\nHasiera horietan lagunek hots egiten dizute. Trabak baino ez dira. Denborarekin traba gehiagorik ez dute egiten. Hobe horrela. Horrela mugimendu zailenetan trebatzeko aukera gehiago ditut.\nAurrera, gora, aurrera, gora, geldi, jo, jo, jo, salto, aurrera, ezkerretara, gora, aurrera, salto.\nDenborarekin, janariaren garrantzia ulertzen duzu: bat ere ez. Denbora ahazten duzun heinean, beharrezko ez diren gauzak ere ahazten dituzu. Oinarrizkoetan oinarritzen zara. Beste guztia soberan dago.\nSalto, salto, hartu, hartu, jo, aurrera, jo, jo, jo, jo…\nLeku polit batean bizi omen naiz ni. Ez dakit. Itsasoa, mendiak, lautadak, basamortuak, jendea, historia, hizkuntza, kultura. Denetarik omen dago nire inguruan. Hala esan didate.\nBeste partida bat jolastuko dut.\n« Aitona oporretan joan zenekoa Ipuinak »\nData : 2011/09/03\nLaburpen hitzak: 2011, bizi, irakurri, leku, polit\nAtalak : 09_Leku polit batean


68. zk., 2017ko apirilaren 6a, osteguna\nPDF (498 KB - 19 orri.)\nAGINDUA, 2017ko martxoaren 8koa, Ekonomiaren Garapeneko eta Azpiegituretako sailburuarena, zeinaren bidez iragartzen baita 2017ko deialdia nekazaritza-produkzio jasangarriko tekniken bidezko –EAEko Landa Garapeneko 2015-2020 Programan aurreikusitakoak– laborantza estentsiboen dibertsifikaziorako nekazaritza- eta ingurumen-laguntzetarako.\nIngurumenaren gaineko kezken ondorioetariko bat izan da nekazaritza- eta ingurumen-neurriak eta -konpromisoak hartzeko laguntzak ezartzea; betiere, bateragarri egitearren nekazaritako produkzio-metodoak bai ingurumena babesteko beharkizunekin eta bai baliabide naturalak kontserbatzearekin.\nEAEko Landa Garapenerako 2015-2020 Programak, nekazaritza eta ingurumenari eta klimari buruzko neurri multzoan azken aldaketa egin eta gero, jasotzen du laborantza estentsiboaren (Arabako Lurralde Historikoko ohiko laborantzak dira) nekazaritza-produkzio jasangarriko tekniken bidezko dibertsifikaziorako nekazaritza eta ingurumeneko diru-laguntza. Aldaketa hori Batzordearen Exekuzio Erabakiaren bidez onartu zen, 2016-05-13an. Haren bitartez onartzen da EAEko (Espainia) Landa Garapenerako Programaren aldaketa, Landa Garapenerako Europako Nekazaritza Funtsaren (LGNEF) laguntzen emakidari dagokionez, IKK: 2014ES06RDRP015.\nHalaber, neurri hori da EAEko Landa Garapenerako 2015-2020 Programan jasota dauden laguntzen esparru-araudia ezartzen duen otsailaren 14ko 43/2017 Dekretuaren eranskinean eta aplikazio-eremuan barne hartutako neurrietako bat. 13.1 artikuluan xedatzen denez, «Dekretu honetan aurreikusitako neurri, azpineurri edo eragiketen laguntza bakoitzaren deialdia eta kudeaketa egokituko zaio bakoitzarentzat erabakitzen den organo kudeatzaileari, kofinantzaketan edo finantzaketa gehigarrian duen partaidetzaren arabera, dekretu honen 4. artikuluan eta eranskinean xedatutakoarekin bat etorriz».\n1.– Agindu honen xedea da 2017ko deialdiko laguntzak iragartzea nekazaritza-produkzio jasangarriko tekniken –EAEko Landa Garapeneko 2015-2020 Programan aurreikusitakoak– bidezko laborantza estentsiboen dibertsifikaziorako nekazaritza- eta ingurumen-laguntzetarako.\n2.– Nekazaritza eta ingurumeneko laguntza-mota hauek arautzen dituen araudiaren arabera eman, kudeatu eta ordainduko dira agindu honetan aurreikusitako diru-laguntzak, eta, bereziki, honako hauei jarraituko zaie: Europako Parlamentuaren eta Kontseiluaren 2013ko abenduaren 17ko 1305/2013 (EE) Erregelamendua, Landa Garapenerako Europako Nekazaritza Funtsaren bidezko landa-garapenerako diru-laguntzaren ingurukoa; 2014ko uztailaren 17ko Batzordearen 808/2014 (EE) Erregelamendu Betearazlea, aipatutako erregelamendua aplikatzeko xedapenak ezartzen dituena; 2014ko martxoaren 11ko Batzordearen 807/2014 (EE) Erregelamendu Ordezkatuari, 1305/2013 (EE) Erregelamendua osatzen duenari, eta otsailaren 14ko 43/2017 Dekretua, EAEko Landa Garapenerako Programan jasota dauden laguntzen esparru-araudia ezartzen duena.\n3.– Halaber, agindu honetan aurreikusitako diru-laguntzaren emakida eta ordainketa egiteko, neurri horiek jaso beharko dira indarrean dagoen Euskal Autonomia Erkidegoko Landa Garapenerako Planean, eta horri dagozkion baldintzetara eta aurrekontu-euskarrira egokitu beharko dira.\n– Ingurumenarentzat edo animalien ongizatearentzat onura handi bat den bihurketa.\nd) Ustiategiko edo ganadutegiko eraikinak istripuz suntsitzea.\ne) Ustiategiko ganaduaren edo laborantzen parte bati edo osoari eragiten dion epizootia edo landare-gaixotasuna.\n2.– Baldin eta ustiategiaren titulartasuna aldatzen bada nekazaritza- eta ingurumen-konpromisorik gabe, dagokion konpromisoa ezereztuko da, eta jasotako laguntzak itzuli beharko dira, dagokion legezko interesak gehituta, jasotzen denetik kalkulatzen hasita.\n3.– Baldin eta, konpromiso-aldian, onuradunak beste pertsona bati osorik edo partez eskualdatzen badio bere ustiategia, azken horrek konpromisoarekin jarraitu ahal izango du berau betetzeko gelditzen den denboran.\n– 1. taldea: 240 euro hektarea bakoitzeko.\n– 2. taldea: 430 euro hektarea bakoitzeko.\n– 3. taldea: 450 euro hektarea bakoitzeko.\n– 4. taldea: 450 euro hektarea bakoitzeko.\n– 1. gehigarria: 100 euro hektarea bakoitzeko.\n– 2. gehigarria: 150 euro hektarea bakoitzeko.\nEdonola ere, hektarea bakoitzeko gehieneko laguntza 550 euro izango da.\n1.– LGNEF Europako Funtsa eta Euskal Autonomia Erkidegoko Aurrekontu Orokorretako aurrekontu-kredituak izango dira agindu honetan aurreikusitako diru-laguntzei zuzendutako baliabide ekonomikoen jatorria, EAEko Landa Garapenerako 2015-2020 Programan jasotzen diren kofinantzaketa-ehunekoekin bat.\n2.– 1.200.000 euro da agindu honi jarraikiz 2017ko ekitaldian zehar eman beharreko diru-laguntzen gehieneko bolumena. Horietatik 300.000 euro Euskal Autonomia Erkidegoko Aurrekontu Orokorren kargura izango dira, eta 900.000 euro LGNEFen kargura.\n1.– Nekazaritza edo Abeltzaintza Zuzendaritzari eta Arabako Foru Aldundiari dagokie agindu honetan aurreikusitako laguntzak kudeatzea, Euskal Autonomia Erkidegoko Administrazioak (Ekonomiaren Garapen eta Lehiakortasun Saila) Arabako Foru Aldundiari (Nekazaritza Saila) kudeaketa gomendiotan emateko 2016ko azaroaren 25eko Hitzarmenaren arabera eta han ezarritako baldintzetan, hain zuzen, EAEko Landa Garapenerako 2015-2020 Programan aurreikusitako nekazaritza-produkzio jasangarriko tekniken bidezko laborantza estentsiboen dibertsifikaziorako nekazaritza- eta ingurumen-laguntza kudeatzeko.\n3.– Eskabideak aurkezteko epea agindu hau argitaratu eta biharamunean hasiko da, eta NPEn barne hartutako laguntza zuzenen eskabideak aurkezteko egunean amaituko. Hala eta guztiz ere, aintzat hartuko dira helburu horrekin 2017ko otsailaren 1etik aurrera aurkeztu diren eskabideak, eta baliotasuna emango zaie.\n4.– Honako dokumentazio hau aurkeztu beharko da eskabidearekin batera:\n3.– Beharrezko kontrolak eta egiaztatzeak egin eta gero eta aurreko artikuluan eskatutako dokumentazioa jaso eta gero, laguntza-kudeaketako erakunde laguntzaileak banakako txosten tekniko bat egingo du esku hartu den laguntza-espedienteen gainean. Txosten hori ikusirik eta beharrezko iritzitako egiaztatzeak egin eta gero, Eusko Jaurlaritzako Nekazaritza eta Abeltzaintzako zuzendariak ebazpen bat emango du hilabeteko epean, Euskal Autonomia Erkidegoko Aurrekontu Orokorren kargura finantzatutako laguntzaren parte bat emateko txostena jasotzen denetik aurrera, eta LGNEFen kargura finantzatutako laguntzaren parte bat kobratzeko eskubidea aitortuko du.\n4.– Artikulu honetan ezarritako epean berariazko ebazpenik eman eta jakinarazi ezean, eskabideak ukatutzat joko dira, Administrazio Publikoen Araubide Juridikoari eta Administrazio Prozedura Erkideari buruzko urriaren 1eko 39/2015 Legearen 25. artikuluan xedatutakoaren arabera.\nf) Baldin eta aldea % 50 baino handigoa bada, ez da azaleragatiko inongo laguntzarik emango. Gainera, onuradunak penalizazio gehigarri bat jasoko du, deklaratutako azaleraren eta egiaztatutako azaleraren arteko aldeari dagokion laguntzaren zenbatekoaren parekoa. Aurtengo urtean edo irregulartasuna atzematen den urtearen ondorengo hiru urteetan onuradunak aurkezten dituen eskabideengatik eskubidez legozkiokeen 1305/2013 (EE) Erregelamenduan edo 1307/2013 (EE) Erregelamenduan aurreikusitako laguntza-neurrien kargura emandako ordainketetatik kenduko dira penalizazio horien ondoriozko zenbatekoak. Zenbatekoa ezin bada osorik kendu ordainketa horietatik, gainerako saldoa ezereztuko da.\n1.– Ez-betetze orok ekarriko ditu murrizketak edo ukatzeak laguntzaren lerroan. Ez-betetzearen proportzionaltasuna hartuko da aintzat azalera edo animalia jakin bati soilik eragiten dion zehazteko, eta, kasu horretan, ustiapenaren parte horri aplikatuko zaio murrizketa. Hala ez bada, ustiapen osoari eragingo dio.\n3.– Jarraian zehazten den bezala gutxituko edo ukatuko da eskatutako laguntza, baldin eta betebeharrak edo 4.5 artikuluan tipifikatutako konpromisoak betetzen ez badira. Laguntza ehuneko zenbat gutxituko den zehazteko, ez-betetzearen larritasuna, norainokoa, iraupena eta errepikapena hartuko dira aintzat:\n6.– Onarpen-eskakizunak, oinarrizko linea ez betetzeak edo ordainketa-eskabidea ukatzea eragiten duten nekazaritza- eta ingurumen-konpromisoak ez betetzeak eta laguntza ordaintzeko eskabidea ez aurkezteak ekarriko dute Arabako Foru Ogasunari itzuli beharra gaur egun arte jasotako zenbatekoak eta horiei aplikatzekoak diren legezko interesak, baldin eta, konpromiso-aldiaren bi kanpainetan, egoera horietakoren bat gertatzen bada, betiere.\n16. artikulua.– Berariazko ez-betetzeak.\nBerariazko ez-betetzetzat joko dira agerian uzten dutenak onuradunak, neurri horren helburuen aurkako abantaila bat lortzeko, artifizialki sortu dituela laguntza emateko eskatutako baldintzak. Kasu horietan, eskubidez legokiokeen laguntzatik kanpo geldituko da onuraduna, eta aurreko ekitaldietan jasotako zenbatekoak eta horien legezko interesak itzuli beharko ditu konpromiso-aldi honetan.\n2.– Onuradunek ez badituzte betetzen agindu honetan ezarritako betekizunak, edo, Diru-laguntzei buruzko azaroaren 17ko 38/2003 Lege Orokorrean aurreikusitako kasuak gertatzen badira, jasotako dirua osorik edo partez itzuli beharko dute, dagozkien berandutze-interesekin batera. Hori guztia, xedapen hauetan xedatuarekin bat: Diru-laguntzei buruzko azaroaren 17ko 38/2003 Lege Orokorra; Euskal Autonomia Erkidegoko Ogasun Nagusiaren Antolarauei buruzko testu bategina onartzen duen azaroaren 11ko 1/1997 Legegintzako Dekretua, eta abenduaren 17ko 698/1991 Dekretua.\n3.– Euskal Autonomia Erkidegoari dagokion finantza- eta dirubilketa-araudia aplikatu behar bada ere, laguntza hauen onuradun batek ordaintzeke dituen zor guztiak kenduko dira EAEko Erakunde Ordaintzaileak onuradun horri egin beharreko geroko ordainketetatik.\nAgindu honek amaiera ematen dio administrazio-bideari, eta, beraren aurka, interesdunek berraztertzeko errekurtsoa aurkez diezaiokete Ekonomiaren Garapen eta Azpiegituretako sailburuari, hilabeteko epean, agindu hau Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez dezakete Euskal Autonomia Erkidegoko Auzitegi Nagusian, Administrazioarekiko Auzietako Salan, bi hileko epean, agindu hau Euskal Herriko Agintaritzaren Aldizkarian argitaratu eta hurrengo egunetik aurrera.\nb) Jardunaldi batera bertaratzea urtean behin, konpromiso-aldiak iraun bitartean (Konpromiso nagusia).\ne) Zorua desinfektatzea(Konpromiso baztertzailea):\n● Araztegietako lohiz eratutako materialak ezin dira erabili (Konpromiso baztertzailea lursailari dagokionez).\n● 2. 3. eta 4. taldeetako laborantzentzat, 180 UFN/ha-koa izango da ekarpen nitrogenatu guztien gehieneko zenbatekoa gune ez-kalteberetan, eta 55 UFN/ha-koa, gune kalteberetan (Oinarrizko konpromisoa).\n● Ureztatze-instalazioak behin berrikustea konpromiso-aldian.\n● Hitzartutako ustiapen-lursailen baldintzei egokitutako ur-balantze bat ukatea.\n● Ureztatzeak eta ur-balantzea idaztea landa-koadernoan.\nh) Aurreko laborantzak eta errotazioak(Konpromiso baztertzailea lursailari dagokionez, bigarren mailakoa ustiapenari dagokionez):\n● Egunak: ereintza edozein unetan egin daiteke.\nAzaroaren 1etik aurrera lurperatuta. Lurperatzearen aurreko jakinarazpena (gutxienez, hiru aste). Edonola ere, laborantza hazi-fasera iritsi baino lehen lurperatu beharko da.\na) Azukre-erremolatxaren sustraiko lurraren gehiengoa kentzen duen makina espezifikoen kargaren erabilera (Konpromiso nagusia).\nb) Laborantza-errotazioa urtebetez luzatzea (Konpromiso baztertzailea lursailari dagokionez, bigarren mailakoa ustiapenari dagokionez).


HAMAK HOODY W JAKA\nEmakumeentzako jertse itxi txanoduna. Teijin Deltapeak ehun elastikoz egina. Ehuna arina, freskoa eta erosoa da, eta izerdia xurgatu eta kanporatu egiten du. Berehala lehortzen da. Patrika kremaileraduna dauka ezkerraldean, eta hatz lodiarentzako zuloa duten eskumuturrak.\nJertse itxia eta txanoduna. Teijin Delta Peak ehun elastikoa. Ehun arin, fresko eta erosoa. Izerdia xurgatu, eta kanporatu egiten du. Berehala lehortzen da. Patrika kremaileraduna alboan, ezkerrean. Hatz lodiarentzako zuloa duten eskumuturrak. ".


Von der Leyen presidenteak EBko eta Indiako 30 buruzagik osatutako bileran parte hartzen du\nBihar, maiatzak 8, larunbata, Europako Batzordeko presidentea, Ursula von der Leyen, Europako Kontseiluko presidentearekin, EBko 27 estatu edo gobernuko buruekin eta Narendra Modi Indiako lehen ministroarekin elkartuko da EB-India baterako buruzagien bilera bideokonferentzia bidez, António Costa Portugalgo lehen ministroaren eskutik. Josep Borrell Ordezkari Nagusia / presidenteordeak ere parte hartuko du. Europako Kontseiluko kide guztiak eta Modi lehen ministroa lehen aldiz biltzeak EB-India Lankidetza Estrategikoaren indarra eta gure harremanak aurrera eramateko elkarrekiko borondatea erakusten du. Topaketa Indiako koronabirusaren egoera dramatikoaren testuinguruan gertatzen da, eta Europar Batasunak elkartasun osoz eta azkar erantzun du. EBko Babes Zibileko Mekanismoaren bidez, Batzordeak koordinatu eta kofinantzatu du 16 estatu kidek oxigenoa, haizagailuak, sendagaiak eta norberaren babeserako ekipoak bidaltzea, mekanismoaren erantzunik handienetako batean.\nHorren balioa 100 milioi eurotik gorakoa dela kalkulatzen da. Europako Batzordeak 2.2 milioi euroko diru ekarpena ere egin dio Osasunaren Mundu Erakundeari, Indian probak eta gaixoak artatzeko gaitasuna handitzeko. Buruzagi bilerak aukera emango du EBk etengabe duen elkartasuna eta Indiari laguntzeko borondatea une zail honetan. Buruzagiek EB-India merkataritza eta inbertsio loturak sendotzeko neurriak hartzea espero da, konektibitateari buruzko lankidetza adostea eta klima aldaketaren aurkako borroka, teknologia lankidetza eta atzerriko eta segurtasun politikako erronkak eztabaidatzea. Von der Leyen presidenteak, Michel presidenteak eta Costa lehen ministroak prentsaurreko bateratua egingo dute bilera amaitu ondoren, 16: 15etan CET (XNUMX: XNUMXetan tokian tokikoa) aurreikusita egongo den, streaming bidez igorriko dena. EbS bizi. Bilerari buruzko informazio gehiago eskuragarri dago .\nEuropa soziala: von der Leyen presidentea eta unibertsitateko kideak Porto Social Summit-ean parte hartuko dute\nGaur (maiatzak 7), Ursula von der Leyen Batzordeko presidentea (Irudian) parte hartuko du Goi bilera soziala Porton, EBko Kontseiluko Portugalgo Lehendakaritzak antolatuta. Vestager eta Dombrovskis presidenteorde exekutiboak, Borrell ordezkari nagusi / presidenteordeak eta Gabriel, Schmit eta Ferreira komisarioek ere parte hartuko dute. Portoko Gizarte Gailurrean EBko erakundeak, estatu edo gobernuburuak, gizarte eragileak eta gizarte zibileko ordezkariak bilduko dira. Goi bilera Europa sozial indartsu baterako eta suspertze bidezko, inklusibo eta erresilientea lortzeko konpromiso bateratua berritzeko aukera izango da. Martxoan Batzordeak proposatu zuen Ekintza plana gehiago ezartzeko Gizarte Eskubideen Europako Pilar eta pandemiaren ondorio sozioekonomikoak eta epe luzerako erronka demografiko, sozial eta teknologikoagoak jorratu. Ekintza Planak 2030erako enplegua, gaitasunak eta gizarte babesa lortzeko EB mailako helburuak ere proposatzen ditu. Saio espezializatuak 'Gothenburg-etik Porto-ra' eta 'Eskubide Sozialen Europako Zutabea ezartzea' gaiak izango ditu ardatz. tailer paraleloak 'Lana eta enplegua', 'Gaitasunak eta berrikuntza' eta 'Ongizate estatua eta gizarte babesa' gaiei eskainitakoak. Gailurraren lehen eguneko hasiera eta amaiera saioetako hitzaldiak zuzenean izango dira EBS, baita von der Leyen, Sassoli eta Michel presidenteekin eta Costa Portugalgo lehen ministroarekin prentsaurrekoa +/- 19:40 CEST izango da. Goi-bileraren lehen eguneko emaitzei buruzko prentsa oharra arratsaldean argitaratuko da. Oportoko Gizarte Gailurraren programari eta komunikabideen antolaketari buruzko informazio gehiago eskuragarri dago Webgune honetan.


Argitaratua: 29 Urria 2014\nSUKIA ARANBURU familia\nBelarriak makurtuta etxera\nResti Sukia eta Meliton Erauskin pilotariek finala jokatu zuten Amezketako Bautista Galartza eta Jabier Altunaren kontra Amezketan. Zaldibitarrak “arkakusoak” eta amezketarrak “euliak” izaki, partida hasi aurretik jarri dituzte zaldibitarrek euliak harrapatzeko tirak frontoi aurreko arboletan, eta zer eta partidua galdu. Orduan amezketarrek “cucholez” (arkakusoak akabatzeko botika) estali omen zuten frontoi guztia. Belarriak ondo makurtuta etorriak izango ziren zaldibitarrak etxera\nZUBIONDO kale etxea da, Bekokalen kokatua. Auntxitako Lontxo Sukia eta Arruarren baserriko Martina Aranburu\n1929an ezkondu ziren Zaldibin goizeko 6etan. Handik Zarautzera joan ziren ezkontza-bidaian. Bi bikote ezkondu ziren batera.\nEzkondu ondoren Martinagotzanen jarri ziren bizitzen eta 1966an pasatu ziren frontoi atzeko etxera, Gure Ametsara.\nLontxo arotza zen eta Martinagotzanen egiten zuen lan. Gero Fabrika Handian hasi zen ezkondu eta berehala, eta gainera aguazil lanak ere egiten zituen herrian, herriko “amabie” zen.\nMartina, berriz, gazterik atera zen etxetik eta Ordiziako Martinez jatetxeko sukaldean egiten zuen lan. Lau seme-alaba izan zituzten: Resti, Pilar, Dolores eta Julita. Resti, semea, pilotari polita izan zen. Gazterik hil zen, eta haren omenez eraiki zen Zaldibin “Resti” pilotalekua.\nAma Martinak etxeko seme-alabekin hainbat ardura izan zituen eta baita beste familiako batzuekin ere, ahizpa hil baitzitzaion, bost ume zituena (txikiena 3 hilabetekoa). Etxekoneko familiari ere laguntzen zion, han ere amandrea hil eta lau ume geratu baitziren.\nEtxe azpian Don Gabriel apaiza bizi omen zen eta hura, berriz, hotsik txikienarekin molestatu egiten omen zen eta, behin baino gehiagotan hartu omen zion kargu ume hotsak zirela-eta.\nMartina Aranburuk kontatu izan du bere aita Filipinetako uhartera soldadu eraman eta handik, ihesean ibilita, nola iritsi zen Zaldibira. Zaldibiako euskara liburuan jasota daude pasarte horiek eta www.iztueta.com orrian ere entzun daitezke.\nInformazio emailea: Pilar Sukia\nZUBIONDO, airetik ikusia


Urtarrilaren 27tik 31ra bakearen astea ospatu genuen gure ikastetxean. Ostegunean, hilak 30, uso handi baten forma sortu genuen Mundaizeko ikasle eta irakaslez osatuta. Gelaz gela gure desiorik onenak idatzi genituen eta puxiken bidez Donostiako zerura bidali genituen. Gure ikastetxeko korridoreak kartelen bidez apaindu genituen, elkarrekin abestu eta gure mundua mundu hobea egiteko bideei buruz hausnartu genuen.\n“Bakerako biderik ez dago, bakea da bidea”


Ministroen kontseiluak Enpleguaren Legea onartu du - Ekonomiaren KZ\nMinistroen kontseiluak Enpleguaren Legea onartu du\nMinistroen Kontseiluak Enpleguaren Legea onartu du astearte honetan, Estatuko Enplegu Zerbitzu Publikoa (SEPE) Espainiako Enplegu Agentzia bihurtzea aurreikusten duena, haren kudeaketa eta funtzionamendua hobetzeko, altxor publikoaren kargu ekonomikorik gabe. Yolanda Diaz bigarren presidenteorde eta Lan ministroak Kontseiluaren osteko prentsaurrekoan iragarri duenez, sei hilabeteko epea egongo da eraldaketa hori gauzatzeko, eta bete egingo dela ziurtatu du.\n“Gure herrialdean zerbitzu publiko ezagun bat badago, SEPE da, eta gure herrialdeko herritarren eskaera handienetako bat da”, esan du Diazek, eta eraldaketak digitalizazioa, modernizazioa eta metodologia berrien inkorporazioa izango dituela gaineratu du. Estatuko Enplegu Agentzia berriak “bi unitate handi” izango ditu, bata datuak aztertzeko eta bestea datuen unitate deszentralizatua, big data eta adimen artifiziala izango dituena.\nEnplegu Lege honek “enplegu-politika publikoen esparru-araua” izan nahi du, eta honako printzipio hauen arabera arautuko da: enplegua lortzeko eta finkatzeko diskriminaziorik eza, diseinuaren gardentasuna eta eraginkortasuna eta exekuzioa, Lan Ministerioak jakinarazi duenez.\n“Erabat zeharkakoa den araua da, enpleguari buruzko ikuspegi europarra duena, gure herrialdearen ikuspegitik, Europako mailetara egokitzeko eta homologatzeko eta enplegagarritasunaren kontzeptua hobetzeko, gure herrialdean inoiz ez baita egokia”, adierazi du ministroak.\nAraudi berri horrek “begirada aldatzen du”, eta, beraz, ez zaie soilik enplegu-eskatzaileei zuzenduko, baita enpresetan duten posizioa hobetu eta lan-bizitza erraztu nahi duten jarduneko langileei ere.\nHorrela, lehentasunezko arretako kolektiboak zabalduko dira, eta honako hauek hartuko dituzte barnean: muturreko adimen-gaitasuna duten pertsonak, espektro autistaren nahasmenduak dituzten pertsonak, LGTBI pertsonak, genero-indarkeriaren biktimak, gizarte-bazterkeriako pertsonak, 45 urtetik gorako pertsonak, migratzaileak, nazioarteko babesaren onuradunak eta eskatzaileak, genero-indarkeriaren biktima diren emakumeak, ijitoak edo beste gutxiengo etniko batzuetako kideak, eta berregituratzen ari diren sektoreetatik datozen langileak.\nYolanda Díazek zuzentzen duen zorroak “tokiko dimentsioa” eman nahi die enplegu-politika aktiboei, eta, hala, Enplegu eta Lan Gaietarako Konferentzia Sektorialak akordio eta gomendio espezifikoak egin ahal izango ditu lurralde bakoitzeko behar espezifikoei erantzuteko. Gainera, handitu egin da autonomia-erkidegoek Enpleguko Politika Aktiboen gastua egikaritzeko epea, hemendik martxoaren 31ra arte. “Horrek garrantzi handia du exekuzio publikoaren arloan”, gaineratu du ministroak.\nEnplegu Lege berriak laguntza pertsonalizatua bultzatuko du Zerbitzuen Zorro Komunaren bidez. Horretarako, pertsonaren profil indibidualizatua egingo da, lan-espediente pertsonalizatu bakarrarekin, etengabeko arretarekin eta ibilbide pertsonalizatua gidatuko duen tutore batekin.\nZerbitzu-zorro komun honen erabiltzaileek autoenplegurako eta ekintzailetzarako aholkularitza ere izango dute. “Bideragarritasun-auditoriekin laguntzen diegu”, adierazi du Diazek. Gainera, zerbitzu horiek aurrez aurre zein telematikoki erabili ahal izango dira, herrialdeko lurralde guztietan baldintza-berdintasuna bermatzeko.\nEnplegatzailearen aldetik, enpresek zerbitzu-katalogo bermatua izango dute enplegu-zerbitzu publikoei aurkeztutako enplegu-eskaintzak kudeatzeko. Era berean, Europar Batasunaren eremuko eskaintzei buruzko informazioa eta aholkularitza jaso ahal izango dute EURES sarearen bidez.\nBestalde, araudi berriak Enplegurako Lanbide Heziketarako sarbidea planifikatu eta ziurtatu nahi du, Lanetik adierazi dutenez. Politika horiek guztiek prozedura berri bat izango dute:\n← Ryanairreko grebak Europa osora zabalduko dira\nEuskal hoteletako gaualdiak % 168,6 igo dira 2021eko maiatzaren aldean →\nInflazioak Eusko Jaurlaritza behartzen du obren prezioak berrikustera


Margarita Salas: «Kalitateko ikerketa dugu, baina urria da kantitatez» - Info - UPV/EHU\nInprimatu Margarita Salas: «Kalitateko ikerketa dugu, baina urria da kantitatez»\nIkerketa biomolekularreko aitzindaria\nGaur hil den zientzialariari Campusan 2015eko apirilaren 1ean egin genion elkarrizketa berreskuratu dugu\nMargarita Salas. Argazkia: Fernando Casabella. UPV/EHU\nMargarita Salas (Canero, Asturias, 1938) zientzialariak arrakastaz betetako ibilbide luzea egin du, zati batean phi29 birus bakterianoa aztertzen emana. Itxurazko hauskortasuna segurtasun eta zorroztasun zientifiko bihurtzen da bera eta bere lantaldea phi29 polimerasaren patentea erregistratzera eraman zituzten ikerketak azaltzen hasten denean. Izan ere, patente horrek 6,6 milioi euro eman dizkio Ikerketa Zientifikoen Kontseilu Nagusiari (CSIC), hots, royaltyen ondoriozko sarreren % 50. Baina Margarita Salasek eta bere taldeak erronka bila jarraitu zuten. "Polimerasa hobetzeko gai izango ote ginen galdetu genion geure buruari, baita lortu ere. Phi29 fagoaren DNA polimerasaren kimera sortu genuen, DNA molekula mailan anplifikatzea ahalbidetzen duena, eta arrakasta errepikatzea espero dugu", esan zuen ikertzaileak, UPV/EHUko Medikuntza eta Erizaintza Fakultatearen ohorezko domina jaso ondoren, eskaini zuen hitzaldian. Margarita Salasekin hizketan aritu ginen, besteak beste, ikerketari buruz ("Kalitatekoa da, baina urria da kantitatez eta, aurrekontuari dagokionez, Europar Batasuneko azkenetakoak gara"), emakumeari eta zientziari buruz ("Etorkizun ez oso urrunean dagokion lekua beteko du"), eta bere ibilbideaz ere mintzatu ginen.\nMargarita Salas ibilbide zientifiko luzea egin duen jarduneko ikertzailea da. Nolakoa izan da bide hori? Eta nolakoa da?\nBide luzea izan da eta ez da erraza izan hasieran. 1961. urtean hasi nuen doktorego tesia eta garai hartan ez zuten uste emakumeok ikertzeko balio genuenik; zaila izan zen hasieran. Gero, zorionez, Severo Ochoa ezagutu nuen eta berarekin lan egitera joan nintzen New Yorkera. Severo Ochoak pertsona gisa tratatu ninduen, emakume izatea alde batera utzita, hau da, ez nuen inolako diskriminaziorik sumatu emakume izateagatik.\nNola ikusten duzu emakumeen egoera ikerketan?\nEmakumeek oraindik ez dute erdietsi dagokien lekua eta egia da orain gizon baino emakume gehiago daudela gure laborategietan doktorego tesia egiten. Uste dut, orain hasten diren emakume horiek guztiek aurrera jarraitzen badute, etorkizun ez oso urrunean bere gaitasunaren eta lanaren arabera dagokion lekua beteko duela emakumeak mundu zientifikoan. Hori uste eta espero dut.\nZer gomendio emango lizkieke Margarita Salasek ikertzen hasten diren emakume eta gizonei?\nBeno, onartzen dut garai zailak direla eta gazteak aski gogogabetuta daudela, egoera ez baita erraza, etorkizuna ez dago batere garbi haientzat. Dena den, esango nieke ikerketa benetan interesatzen bazaie benetan ahalegintzeko eta gogo handiz lan egiteko, zeren egiaz hori bada nahi dutena, aurrera aterako baitira zailtasunak zailtasun.\nZein izango lirateke ikertzen lan egin nahi duen pertsona baten nolakotasunak?\nLan egiteko gaitasun handia, ardura eta ikertzeko gogo bizia izateaz gain, zorroztasun esperimental handia izan beharko luke. Nire maisu Severo Ochoak erakutsi zidan hori, oso zorrotz izan behar dela zientifikoki, esperimentalki. Gero, nolabaiteko irudimena izan behar da esperimentuak planifikatzeko, eta lortzen diren emaitzetatik ondorio egokiak atera behar dira. Hots, irudimena eta zorroztasuna uztartu beharra dago. Ezin da irudimena zorroztasun esperimentalik izan gabe askatu.\n«Ezin da irudimena zorroztasun esperimentalik izan gabe askatu»\nEta zorroztasuna eta dibulgazioa bat datoz?\nBai, ez dute zertan bat etorri ez. Uste dut, halaber, oso garrantzitsua dela zientzialariok gure denboraren zati bat dibulgazio ulergarri, erraz eta eskuragarria baina zorrotza egiteari eskaintzea.\nBakarkako lana talde lanarekin konbinatzea eskatzen du ikerketak, ezta?\nBai, batez ere gaur egun. Oso zaila da bakarrik aurrera ateratzea. Normalena da talde bat izatea eta zenbait taldekidek gai baten inguruko hainbat jarduera egitea eta hainbat emaitza lortzeko bidea ematea. Ramón y Cajalen garaian ez bezala, bakarrik ikertzen baitzuen, gaur egun ezinbestekoa da taldean ikertzea.\nNola moldatu da Margarita Salas ikertzen eta taldeak zuzentzen?\nZortea izan dudala uste dut. New Yorken Severo Ochoarekin hiru urte eman ondoren itzuli nintzenean, basamortu zientifikoa zen Espainia. Izan ere, ikertzeko dirurik ere ez zegoen. Zorionez, laguntza bat ekarri ahal izan nuen Ameriketako Estatu Batuetatik eta laguntza horrek Espainian ikertzen hasteko aukera eman zidan. Gero, urte batzuen buruan, lehenengo laguntzak hasi ziren eta ikertzaileak prestatzeko lehenengo bekak sortu ziren. Handik aurrera gauzak hobera egin zuen. Dena den, Ameriketako laguntza bat izan nuen 24 urtez eta horrek ere lagundu zidan, oso malgua baitzen diru hori. Espainiako dirua oso bideratuta dago, gauza baterako baldin baduzu ezin duzu beste baterako hartu. Ameriketako Estatu Batuetako laguntza horrekin diru kopuru bat eslei nezakeen langile bat kontratatzeko, Espainiako diruarekin egin ezin zenituen gauza horiek egiteko.\nNola ikusten duzu ikerketa une honetan Espainian? Zer-nolako etorkizuna du?\nEspainian, beti esaten dut, ikerketak kalitate handia dauka, gure inguruko herrialdeen parekoa da, Ameriketako Estatu Batuekin ere konpara daitekeela esango nuke, baina urria da kantitatez, ikertzaile kopurua falta zaio, ikertzaile gutxi gara oraindik ere. Egia esan, ikerketarako aurrekontu gutxi dago. Oso garrantzi handiko gabezia da benetan, Europar Batasunaren atzealdean baikaude ikerketarako aurrekontuari dagokionez. Azkeneko estatistikaren arabera, Espainiak BPGren % 1'2 gastatzen du ikerketan eta Europar Batasuneko batez bestekoa, aldiz, % 2 da.\nBa al dago ikertzaileak kanpora joan baina ez itzultzeko arriskurik?\nKanpora joatea ez da txarra. Asko joan gara kanpora. Ni joan nintzenean behar-beharrezkoa zen, hemen ez baitzegoen ezertxo ere. Gaur egun ez da ezinbestekoa prestakuntza eskuratzeko kanpora joatea. Arazoa da, gaur egun, kanpora baldin bazoaz, gero oso-oso zaila dela itzultzea.